hotchpotch/miracl-hf-unified huggingface dataset:
ফাহিমা খাতুন
ফাহিমা খাতুন (জন্ম: ২ নভেম্বর, ১৯৯২) বাংলাদেশের বিশিষ্ট প্রমিলা আন্তর্জাতিক ক্রিকেটার। বাংলাদেশ জাতীয় মহিলা ক্রিকেট দলের অন্যতম সদস্য তিনি। মাঝারি সারির ডানহাতি ব্যাটসম্যান হিসেবে খেলে থাকেন। পাশাপাশি লেগ ব্রেক বোলিংয়েও পারদর্শী তিনি। ঘরোয়া ক্রিকেটে বরিশাল বিভাগ ও খুলনা বিভাগে প্রতিনিধিত্ব করছেন। সে ইসলামী বিশ্ববিদ্যালয়, কুষ্টিয়া, বাংলাদেশ এর আইন বিভাগের শিক্ষার্থী ।
৮ এপ্রিল, ২০১৩ তারিখে আহমেদাবাদে ভারত দলের বিপক্ষে তার ওডিআই অভিষেক ঘটে। এর পূর্বে ৫ এপ্রিল, ২০১৩ তারিখে একই দলের বিপক্ষে বরোদায় টুয়েন্টি২০ আন্তর্জাতিকে অভিষিক্ত হন তিনি।
১০ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে বাংলাদেশ ক্রিকেট বোর্ড কর্তৃক ঘোষিত মহিলা দলে তিনিও অন্যতম সদস্য মনোনীত হন। ১৫ মার্চ, ২০১৬ তারিখে বেঙ্গালুরুতে অনুষ্ঠিত প্রতিযোগিতার উদ্বোধনী খেলায় ভারতের বিপক্ষে ২/৩১ ও ১৪ রান করলেও তার দল ৭২ রানে পরাজিত হয়।
আন্তর্জাতিক ক্রিকেটে ডোনাল্ড ব্র্যাডম্যানের শতরানের তালিকা
বিখ্যাত অস্ট্রেলীয় ক্রিকেটার স্যার ডন ব্র্যাডম্যানকে প্রায়শঃই সর্বকালের সেরা ব্যাটসম্যান হিসেবে ডাকা হয়। ১৯২৮ থেকে ১৯৪৮ সাল পর্যন্ত তিনি আন্তর্জাতিক ক্রিকেটে সর্বমোট ২৯টি টেস্ট শতক হাঁকিয়েছেন। ঐ সময়কালে সংঘটিত দ্বিতীয় বিশ্বযুদ্ধ ও ভগ্ন স্বাস্থ্যের কারণে ১৯৪০ থেকে ১৯৪৬ সাল পর্যন্ত ক্রিকেট খেলতে পারেননি তিনি। ১৯৩৬-৩৭ মৌসুমে অস্ট্রেলিয়া দলের অধিনায়কের দায়িত্ব পালন করেছেন তিনি। অধিনায়ক থাকা অবস্থাতেও চৌদ্দটি সেঞ্চুরি করেছেন তিনি। একমাত্র ব্যাটসম্যান হিসেবে সর্বাধিক বারোবার নিজের নামের পাশে দ্বি-শতক লিখেয়েছেন তিনি। প্রথম ব্যাটসম্যান হিসেবে দুইবার টেস্টে ত্রি-শতক হাঁকিয়েছিলেন। পরবর্তীকালে ব্রায়ান লারা, বীরেন্দ্র শেওয়াগ ও ক্রিস গেইল এ কৃতিত্বের অধিকারী হন। ইংল্যান্ডের বিপক্ষে সর্বমোট ১৯টি সেঞ্চুরি করেন যা যে কোন একটি দলের বিপক্ষে সেঞ্চুরি করার বিশ্বরেকর্ড অদ্যাবধি অক্ষত রয়েছে। 
১৯৩০ সালের অ্যাশেজ সিরিজে তিনি তাঁর প্রথম ত্রি-শতক (৩৩৪) হাঁকান। তন্মধ্যে ১১ জুলাই ১৯৩০ তারিখেই করেছিলেন ৩০৯ রান যা অদ্যাবধি একদিনে কোন ব্যাটসম্যানের সংগৃহীত সর্বোচ্চ রানের রেকর্ড। এছাড়াও ১৯৩৩ সালে ওয়ালি হ্যামন্ড ৩৩৬ রান করার পূর্ব-পর্যন্ত সর্বোচ্চ টেস্ট রানরূপে পরিচিত ছিল। এরপর ১৯৩৮ সালে ৩৬৪ রান করে হ্যামন্ডের রানের রেকর্ড ভাঙ্গলে ১৯৫৮ সালে গারফিল্ড সোবার্স অপরাজিত ৩৬৫ রান তোলেন। পরবর্তীকালে ২০০৪ সালে ব্রায়ান লারা ৪০০ রান করেন। একই সিরিজে ব্র্যাডম্যান আরও একটি সেঞ্চুরিসহ আরও দুইটি দ্বি-শতক করে সর্বমোট ৭ ইনিংসে ৯৭৪ রান তোলেন যা কোন একটি সিরিজে একজন ব্যাটসম্যানের সর্বোচ্চ রান সংগ্রহ। ১৯৩৭ সালে সর্দি-কাশিতে আক্রান্ত হবার ফলে ব্যাটিংয়ের অবস্থানে পরিবর্তন ঘটিয়ে সাত নম্বরে নামেন ও ২৭০ রান তুলে ইংল্যান্ডের বিপক্ষে দলের জয়ে ভূমিকা রাখেন। ২০০১ সালে উইজডেন ক্রিকেটার্স অ্যালমেনাক তাঁর এ ইনিংসটিকে সর্বকালের সেরা টেস্ট ইনিংসরূপে ঘোষণা করে। এছাড়াও ৭ নম্বরে ব্যাটিংয়ে নেমে যে-কোন ব্যাটসম্যানের তুলনায় সেরা। তাস্বত্ত্বেও ১৯৩৪ সালে পাঁচ নম্বরে অবস্থান করে ইংল্যান্ডের বিপক্ষে সর্বোচ্চ ৩০৪ রান তোলেন।
১৯৪৮ সালে অবসরগ্রহণের পূর্ব-পর্যন্ত আশি ইনিংসে ২৯টি সেঞ্চুরি হাঁকান। সর্বমোট ৬৯৯৬ রানের মধ্যে ৫৩৯৩ রানই এসেছে ২৯টি সেঞ্চুরি থেকে। ইনিংসপ্রতি তাঁর সেঞ্চুরির হার ছিল ৩৬.২৫%। এরফলে তাঁর খেলোয়াড়ী জীবনে ব্যাটিং গড় দাঁড়ায় ৯৯.৯৪। অন্যদিকে, কোন ব্যাটসম্যানই ৬১ গড়ের কোটায় পৌঁছুতে সক্ষমতা প্রদর্শন করতে পারেননি। চূড়ান্ত ইনিংসে আর মাত্র ৪ রান তুলতে পারলেই তাঁর ব্যাটিং গড় ১০০ হতে পারতো।
সিগুর্নি উইভার
সিগুর্নি উইভার (জন্ম সুসান আলেক্সান্ড্রা উইভার, অক্টোবর ৮,১৯৪৯) একজন মার্কিন অভিনেত্রী। তিনি ১৯৭৯ সালের “অ্যালিয়েন” চলচ্চিত্রে এলেন রিপলি চরিত্রের মাধ্যমে জনপ্রিয়তা লাভ করেন। পরবর্তিতে তিনি তিনটি সিক্যুয়েল : “অ্যালিয়েনস” (১৯৮৬), “অ্যালিয়েনস ৩” (১৯৯২) এবং “অ্যালিয়েন:রিজারেকশনস” (১৯৯৭) এ চরিত্রটির পুনরাবৃত্তি করেন। এছাড়াও তিনি ব্যবসাসফল চলচ্চিত্র “ঘোস্টবাস্টার” (১৯৮৪), ঘোস্টবাস্টার ২ (১৯৮৯) এবং অ্যাভাটার চলচ্চিত্রে অভিনয়ের মাধ্যমে পরিচিতি লাভ করেছেন।
বিদার সালতানাত
বিদার সালতানাত ছিল মধ্যযুগে ভারতের দক্ষিণাত্য সালতানাতের অন্যতম।
১৪৯২ সালে কাসিম বারিদ এই সালতানাত প্রতিষ্ঠা করেছিলেন। তিনি জর্জিয়া থেকে আগত একজন তুর্কি। তিনি বাহমানি সুলতান তৃতীয় মুহাম্মদ শাহর অধীনে চাকরিতে যোগ দেন। "সার-নওবাত" হিসেবে তিনি পেশাজীবন শুরু করেছিলেন। পরে তিনি "মীর-জুমলা" (প্রধানমন্ত্রী) হন। মাহমুদ শাহ বাহমানির রাজত্বকালে তিনিই কার্যত শাসক ছিলেন। ১৫০৪ সালে তিনি মারা যাওয়ার পর তার পুত্র আমির বারিদ প্রধানমন্ত্রী হন এবং বাহমানি সালতানাতের প্রশাসনিক নিয়ন্ত্রণ লাভ করেন। ১৫১৮ সালে মাহমুদ শাহ বাহমানি মারা যাওয়ার পর চারজন সুলতান একের পর এক ক্ষমতায় বসেন। কিন্তু তারা সকলেই আমির বারিদের হাতের পুতুলের মত ছিলেন। শেষ বাহমানি সুলতান কলিমুল্লাহ ১৫২৭ সালে বিদার পালিয়ে যান। এরপর আমির বারিদ কার্য‌করভাবে স্বাধীন হন। কিন্তু তিনি রাজকীয় উপাধি ধারণ করেননি।
১৫৪২ সালে তার পুত্র আলি বারিদ তার উত্তরসুরি হন। আলি বারিদ প্রথম "শাহ" উপাধি ধারণ করেছিলেন। বিজয়নগর সাম্রাজ্যের বিরুদ্ধে তালিকোটের যুদ্ধে তিনি দক্ষিণাত্যের অন্যান্য সুলতানদেরকে তার সাথে যুক্ত করেছিলেন। ১৫৮০ সালে তিনি মারা যাওয়ার পর ইবরাহিম বারিদ শাসক হন। ১৫৮৭ সালে ইবরাহিম বারিদের মৃত্যুর পর তার ছোট ভাই দ্বিতীয় কাসিম বারিদ শাসক হন। ১৫৯১ সালে দ্বিতীয় কাসিম বারিদ মারা যান, এরপর তার শিশুপুত্র দ্বিতীয় আলি বারিদ তার উত্তরসুরি হন। দ্বিতীয় আলি বারিদের এক আত্মীয় দ্বিতীয় আমির বারিদ তাকে শীঘ্রই ক্ষমতাচ্যুত করেছিলেন। ১৬০১ সালে দ্বিতীয় আমির বারিদের এক আত্মীয় মীর্জা আলি বারিদ তাকে ক্ষমতাচ্যুত করেন। ১৬০৯ সালে শেষ শাসক তৃতীয় আমির বারিদ তার উত্তরসুরি হন। তিনি ১৬১৬ সালে মুঘলদের বিরুদ্ধে লড়াই করেছেন। ১৬১৯ সালে তিনি বিজাপুরের সুলতান দ্বিতীয় ইবরাহিম আদিল শাহর কাছে পরাজিত হন। বিজাপুর সালতানাতের সাথে বিদার একীভূত হয়। তৃতীয় আমির বারিদ এবং তার পুত্রদের বিজাপুর নিয়ে আসা হয় এবং তাদেরকে নজরদারির মধ্যে রাখা হয়।
আইয়ুব আলী
আইয়ুব আলী (১৮৮৭ - ১৯৯৫) ছিলেন একজন বাংলাদেশি শিক্ষাবিদ। ১৯৭৬ সালে তিনি বাংলাদেশ সরকার কর্তৃক একুশে পদক লাভ করেন।
আইয়ুব আলী পিরোজপুর জেলার ভান্ডারিয়া উপজেলায় তেলিখালী গ্রামে জন্মগ্রহণ করেন। তার পিতার নাম মৌলভি আবদুল ওয়াহেদ ও মাতার নাম আবিদা খাতুন। ১৯৪৩ ও ১৯৪৪ সালে তিনি ঢাকা বিশ্ববিদ্যালয় থেকে ইসলামিক স্টাডিজে যথাক্রমে বিএ অনার্স ও এমএ ডিগ্রী লাভ করেন। ১৯৫০ সালে তিনি একই বিশ্ববিদ্যালয় থেকে ফার্সি ভাষায় এমএ ডিগ্রীও লাভ করেন। তিনি কায়রোর আল-আজাহার বিশ্ববিদ্যালয় থেকে ১৯৫৩ সালে আলামিয়া ডিপ্লোমা ও ১৯৫৫ সালে পিএইচডি ডিগ্রী লাভ করেন।
১৯৪৪ সালে আইয়ুব আলী ঢাকা কলেজে প্রভাষক হিসেবে যোগদান করেন। ১৯৫৮ থেকে ১৯৬৯ সাল পর্যন্ত তিনি রাজশাহী মাদ্রাসার অধ্যক্ষ হিসেবে দায়িত্ব পালন করেন।
আভা আলম
আভা আলম (১৯৪৭ - ১৯৭৬) ছিলেন একজন বাংলাদেশি ধ্রুপদি সঙ্গীতশিল্পী। তিনি ১৯৭৮ সালে বাংলাদেশ সরকার কর্তৃক মরণোত্তর একুশে পদকে ভূষিত হন।
আভা আলম কিশোর বয়সে তার পিতা হরিপদ দে এবং মিঠুন দের নিকট থেকে সঙ্গীতের জ্ঞন অর্জন করেন। ১৯৫৯ সাল থেকে তিনি রেডিও পাকিস্তানে ধ্রুপদি সঙ্গীত অনুষ্ঠানে অংশগ্রহণ করেছেন। এছাড়াও তিনি নিখিল পাকিস্তান সঙ্গীত সম্মেলনেও অংশ নিয়েছিলেন। তরিকুল আলমকে বিয়ে করার পর তিনি আভা আলম নাম গ্রহণ করেছেন।
বেনজির আহমেদ
বেনজির আহমেদ (১৯০৩ - ১৯৮৩) ছিলেন একজন বাংলাদেশি কবি ও লেখক। তিনি ১৯৭৯ সালে সাহিত্যে অবদানের জন্য বাংলাদেশ সরকার কর্তৃক একুশে পদকে ভূষিত হন। তিনি বাংলাদেশের নারায়ণগঞ্জ জেলায় জন্মগ্রহণ করেন।
যুবক বয়সে আহমেদ বাংলাদেশে ব্রিটিশ শাসনের বিরুদ্ধে লড়াই করে গ্রেফতার হন। তবে পদ্মা নদী দিয়ে তিনি পালাতে সক্ষম হয়েছিলেন।
পরবর্তী জীবনে তিনি লেখালেখি করেছেন। তিনি মূলত নজরুল ঘরানার লেখক ছিলেন। তার বিভিন্ন লেখা বাংলাদেশের মাধ্যমিক ও উচ্চ মাধ্যমিক পর্যায়ের পাঠ্যক্রমের অন্তর্ভুক্ত হয়।
দূর্গাপুর ইস্পাত কারখানা
দূর্গাপুর ইস্পাত কারখানা হল ভারতের পশ্চিমবঙ্গ রাজ্যের শিল্প শহর দূর্গাপুর এ অবস্থিত একটি বৃহত্ত ইস্পাত করখানা। এই কারখানাটি রাষ্ট্রায়াত্ব সংস্থা সেল-এর নিয়ন্ত্রণাধীন।
ভারত স্বাধীনতা অর্জনের পর প্রথম পঞ্চবার্ষিকী পরিকল্পনায় দূর্গাপুর ইস্পাত কারখানা গড়ে ওঠে। ১৯৫৫ সালে চালু হওয়ার সময় এই বৃহৎ ইস্পাত কারখানার অপরিশোধিত ইস্পাতের উৎপাদন ক্ষমতা ছিল ১০ লক্ষ টন। এটি ছিল সেই সময় ভারতে ভারী শিল্পে এক বৃহৎ পদক্ষেপ। নব্বই দশকে উচ্চমানের উৎপাদন অর্জনের সঙ্গে মূল লক্ষ্য ছিল ১৮ লক্ষ টন (১.৮ এম.পি.এ) ইস্পাতের উৎপাদন ও গুণমান বৃদ্ধি, শক্তি সংরক্ষণ, উৎপাদন খরচ কম করা এবং পরিবেশ দূষণ কমিয়ে আনা।
ডিএসপি বর্তমানে প্রধান লক্ষ্যগুলির সাথে তার আধুনিকীকরণ ও সম্প্রসারণ পরিকল্পনা (পর্যায়-১) প্রয়োগ করছে:২০১৫ সালের হিসাবে কাারখানাটির উৎপাদিত পণ্যের বিবরণ-
কারখানাটির সর্বোচ্চ উৎপাদন ক্ষমতা প্রায় ২৪ লক্ষ টন (২.৪ মিলিয়ন টন)। কারখানাটি ২০১০ সালে মোট উৎপাদন করেছিল ১৫,৮৬,০০০ টন।
বিশেষ ধরনের চাকা এখানে তৈরি করা হয়; ২০১০ সালের অক্টোবরে, ইউক্রেনীয় নির্মাতা ইন্টারপাইপ থেকে ডিএসপি লাইসেন্সপ্রাপ্ত প্রযুক্তিটি ৯৫৫ মিমি মোনোব্লক চাকা তৈরির অনুমতি দেবে।
ইস্পাত কারখানাটি ১৮৫ কিলোমিটার দূরে দামোদর নদের তীরে দূর্গাপুর শহরে কলকাতা-দিল্লী রেল পথের পাশে অবস্থিত।এখান থেকে আসানসোল ৩০ কিলোমিটার দূরে অবস্থিত।
অশোক পতি
অশোক পতি () ওড়িয়া ও ভারতীয় বাংলা চলচ্চিত্রের একজন সফল পরিচালক।
হলদিয়া পেট্রোকেমিক্যালস
হলদিয়া পেট্রোকেমিক্যালস হল হলদিয়ায় অবস্থিত একটি বৃহত্তম পেট্রোকেমিক্যালস কমপ্লেক্স।এটি ভারতের দ্বিতীয় বৃহত্তম পেট্রোকেমিক্যালস কারখানা।
১৯৯৪ সালে টাটা গোষ্ঠী ,চ্যাটার্জি গোষ্ঠী,ইন্ডিয়ান ওয়েল ও পশ্চিমবঙ্গ সরকারের মধ্যে চুক্তি হয় এবং হলদিয়া পেট্রোকেমিক্যালসের নির্মাণ শুরু হয়।২০০১ সালে হলদিয়া পেট্রোকেমিক্যালস প্রথম উৎপাদন শুরু করে।
এটি একটি ন্যাপথা ভিত্তিক পেট্রোকেমিক্যালস।এই কারখানাটিতে ৭,০০,০০০ টিপিএ পলিইথিলিন উৎপাদিত হয় যা পূর্ব ভারত এর ৭০% ও সমগ্র ভারত এর ৩০% চাহিদা পূর্ন করে।এছাড়া এখানে প্রায় ৩,৫০,০০০ টিপিএ পলিথিন উৎপাদিত হয়। এখানে উৎপাদিত প্রধান দ্রব্যগুলি হল-
প্রভৃতি।
হলদিয়া পেট্রোকেমিক্যালসে উৎপাদিত দ্রব্যের গুণগত মান খুবই ভাল।ফলে এখানে উৎপাদিত দ্রব্যের চাহিদা রয়েছে দেশে ও দেশের বাইরে।এখান থেকে ইউরোপ,দক্ষিণ পূর্ব এশিয়া,যুক্তরাষ্ট্র,চিন এ পণ্য রপ্তানি করা হয়।
Haldia Petrochemicals হলদিয়া পেট্রোক্যমিকাল লিমিটেড। ০৬-১২-২০১১
office website
নাতালিয়া কৌর
নাতালিয়া কৌর (জন্ম নাতালিয়া পিনহেরিও ফিলিপে মার্তিন্স আগস্ট ১৪, ১৯৯০) একজন ব্রাজিলীয় মডেল এবং অভিনেত্রী যিনি মূলত ভারতীয় চলচ্চিত্রে কাজ করেন। চলচ্চিত্রের পাশাপাশি তিনি টেলিভিশন বিজ্ঞাপনেও কাজ করেছেন।
নাতালিয়া পিনহেরিও ফিলিপে মার্তিন্স, আগস্ট ১৪, ১৯৯০ সালে ব্রাজিলের রিও দি জেনেরিও শহরে জন্ম নেন। তার মা একজন পর্তুগীজ বংশদ্ভুত এবং বাবা একজন পর্তুগীজ-ভারতীয় (পাঞ্জাবি রাজপূত) বংশদ্ভুত।
কৌর তার ১৪ বছর বয়সে প্রথম মডেল হিসেবে কাজ করছেন। তিনি একজন অপেরা গায়ক হিসেবেও পরিচিত এবং তার পারিবারিক নাম "পিনহেরিও" পরিবর্তন করে "কৌর" নাম ধারণ করেন, কারণ তিনি এ নামটি ভারতীয় গণমাধ্যম উপযোগী ছিল বলে মনে করেন।
কৌর, ভারতে কাজ করার প্রস্তাব প্রাপ্তির পূর্ব পর্যন্ত ব্রাজিলসহ অন্যান্য দেশে মডেল হিসেবে কাজ করেছিলেন। সেখানে তিনি ২০১২ সালে কিংফিশার ক্যালেন্ডার মডেল হান্ট বিজয়ী হন এবং একই বছর কিংফিশার সুইমসুইট ক্যালেন্ডার সংখ্যায় উপস্থিত হন।
ইন্দ্রজিৎ লঙ্কেশ পরিচালিত "দেব সন মুডে গ্যদা" কন্নড় চলচ্চিত্রের মাধ্যমে কৌর অভিনয়ে আত্মপ্রকাশ করেন। তবে এই চলচ্চিত্রটির মুক্তির পূর্বেই তিনি তার পরবর্তী রাম গোপাল ভার্মা পরিচালিত "ডিপার্টমেন্ট" চলচ্চিত্রের জন্য একটি আইটেম গানে সঞ্চালন করেন। এর পূর্বে ভার্মা সানি লিওনকে নিয়ে কাজ করতে চেয়েছিলেন, কিন্তু "জিসম ২" চলচ্চিত্রের চুক্তিমূলক দায়িত্বের কারণে তার পরিবর্তে ভার্মা কৌরকে প্রতিস্থাপন করেন।
কৌর ২০১৫ সালের মিস মুন্ডো এস্পিরিতো সান্টো বিজয়ী এবং মিস মুন্ডো ব্রাজিল প্রতিযোগীতায় অংশগ্রহণ করেন, যেখানে তিনি শীর্ষ ১০ জন পর্যন্ত টিকে ছিলেন।
দ্য লাস্ট টেম্পলার
দ্য লাস্ট টেম্পলার রেমন্ড খাউরি রচিত একটি রহস্য-রোমাঞ্চ উপন্যাস। ২০০৫ সালে প্রকাশিত এটিই তার প্রথম উপন্যাস। প্রকাশ হওয়ার পর থেকে নিউ ইয়র্ক টাইমস সেরা বিক্রয়ের তালিকায় এটি ২২ মাস অবস্থান করে।
বাস্তু-শাপ (চলচ্চিত্র)
বাস্তুশাপ ২০১৬ সালের ভারতীয় বাংলা চলচ্চিত্র। এই ছবিটি পরিচালনা করেন কৌশিক গঙ্গোপাধ্যায়। এই ছবিতে অভিনয় করেন রাইমা সেন,আবীর চট্টোপাধ্যায়, পরমব্রত চট্টোপাধ্যায়, চূর্ণী গাঙ্গুলি, কৌশিক গঙ্গোপাধ্যায় সহ আরোও অনেকে।
কৌশিক গঙ্গোপাধ্যায় তাঁর নতুন ছবিতে এক অসাধারন গল্প লিখেছেন। ছবির শুরুতেই আমরা দেখি দুই সমবয়সী বন্ধু-কাম-বিজনেস পার্টনার কুশল এবং তিমির ট্রেনে চেপে দার্জিলিং এর কাছে কোনও পাহাড়ি জায়গায় যাচ্ছে। অর্জুনের ব্যক্তিগত আমন্ত্রণে তাদের এই বিজনেস ট্রিপ। এদের ব্যবসা 'বাস্তু কারেকশন'। অর্জুনের ব্রিটিশ বাংলো সম্ভবত বাস্ত্ত হীনতার কারণে অভিশন্ত হয়ে উঠেছে। কিছুতেই বাড়িতে শান্তি ফিরে আসছে না৷ তাই বাস্তু এক্সপার্ট তিমির আর বিজনেস হেড কুশল চলেছে সেখানে৷ কিন্ত্ত সমস্যা হল এদের দু'জন কেউই অর্জুনকে চেনে না৷ কেবল ই-মেল মারফত যোগাযোগে কিছু বেসিক ইনফরমেশন রয়েছে তার সম্পর্কে। ঢাউস মাপের 'লাফিং বুঢ্ঢা' সঙ্গে নিয়ে অর্জুনের হোটেলে পৌঁছে তারা জানতে পারছে বাড়ির বাস্তু কারেকশনটা করতে হবে গোপনে কারণ স্ত্রী বর্না এবং অর্জুনের আশ্রিতা দিদি অন্তরার আপত্তি থাকতে পারে। ফলে কুশলকে পরিচয় বদল করে হতে হয় অর্জুনের কলেজ জীবনের বন্ধু, অনেকদিন পর হঠাৎ দেখা হোটেলের অতিথি হিসেবে, আর তাই ওকে সেখানে না রেখে বাড়িতে নিয়ে আসা। সুযোগ এবং সুবিধে বুঝে 'বাস্তু' ব্যাপারটা উত্থাপন করে কাজ সারতে হবে, এই হল শর্ত।
এরপর পুরো ছবি জুড়েই এ রকম নানা ধরনের চোর-পুলিশ খেলা চলতে থাকে যেমন, কুশল আর বন্যা যে যথেষ্ট পূর্বপরিচিত সেটা দর্শক জানলেও বাকি তিন চরিত্র কি সত্যি সত্যিই কোনও সময়ে জানতে পারবে? পারলে কীভাবে? এবং তখন কী হবে, চাপা টেনশন তৈরি হতে থাকে ধীরে ধীরে৷ কিংবা বরফ শীতল বন্যা আর এক্সেনট্রিক বিধবা অন্তরার লাভ হেট সম্পর্কের কতটা সত্যি কতটা মিথ্যে সেটাই বা জানা যাবে কীভাবে? কৌশিক গোটা চিত্রনাট্য জুড়ে এই সব কিছুর ইঙ্গিত দিতে থাকেন অল্প অল্প করে আর পাশাপাশি খুলতে থাকেন এক একটা প্রশ্নের জট৷ এই কায়দা সব সময় যে খুব কাজে এসেছে তা নয়, তবু এই ভাবেই শেষ পর্যন্ত বাস্তুশাস্ত্রের আড়ালে থাকা এক জোড়া বাস্তু শাপের সন্ধান বেরিয়ে আসে।"বাস্তুশাপ "কলকাতায় জাতীয় ভাবে মুক্তি পায় ২০১৬ সালের ১৫ জানুয়ারী।
ধলা রেলওয়ে স্টেশন
ধলা রেলওয়ে স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার ত্রিশাল উপজেলায় অবস্থিত একটি রেলওয়ে স্টেশন। এই স্টেশনে দুটি কমিউটার ট্রেন, বলাকা এক্সপ্রেস ও মহুয়া এক্সপ্রেস ট্রেন যাত্রাবিরতি করে এবং যাত্রী ও মালামাল পরিবহন করে।
আউলিয়ানগর রেলওয়ে স্টেশন
আউলিয়ানগর রেলওয়ে স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার ত্রিশাল উপজেলায় অবস্থিত একটি রেলওয়ে স্টেশন। এই স্টেশনে দুটি কমিউটার ট্রেন, বলাকা এক্সপ্রেস ও মহুয়া এক্সপ্রেস ট্রেন যাত্রাবিরতি করে এবং যাত্রী ও মালামাল পরিবহন করে।
টুয়েন্টি২০ আন্তর্জাতিকে শতরানের তালিকা
টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক স্বীকৃতিপ্রাপ্ত দুই দলের মধ্যকার আন্তর্জাতিক ক্রিকেট খেলা। টুয়েন্টি২০ খেলায় দুই দল তাদের একটিমাত্র ইনিংসে সর্বাধিক ২০ ওভার খেলে থাকে। এ ধরণের ক্রিকেট ইংল্যান্ড এবং ওয়েলস ক্রিকেট বোর্ড কর্তৃক কাউন্টি ক্রিকেট প্রতিযোগিতার উদ্দেশ্যে প্রবর্তিত হয়। ১৩ জুন, ২০০৩ তারিখে ইংরেজ কাউন্টিগুলোর মধ্যে টুয়েন্টি২০ কাপে প্রথম খেলা শুরু হয়। এরপর ১৭ ফেব্রুয়ারি, ২০০৫ তারিখে অকল্যান্ডের ইডেন পার্কে প্রথম টুয়েন্টি২০ আন্তর্জাতিক অনুষ্ঠিত হয়। খেলায় অস্ট্রেলিয়া ৪৪ রানের ব্যবধানে নিউজিল্যান্ডকে পরাজিত করে। অস্ট্রেলীয় অধিনায়ক রিকি পন্টিং অপরাজিত ৯৮* রান করেছিলেন। একজন ব্যাটসম্যান কর্তৃক এক ইনিংসে একশত বা ততোধিক রান সংগ্রহকে শতকরূপে আখ্যায়িত করা হয়ে থাকে।
১৬ মার্চ, ২০১৬ তারিখ পর্যন্ত ৫৩৭টি টুয়েন্টি২০ আন্তর্জাতিক অনুষ্ঠিত হয়েছে। বিশ্বের ১২টি দেশের ১৮জন ক্রিকেটার সর্বমোট ২০টি সেঞ্চুরি করেছেন। তন্মধ্যে, নিউজিল্যান্ডীয় ব্রেন্ডন ম্যাককুলাম এবং ওয়েস্ট ইন্ডিয়ান ক্রিস গেইল একমাত্র খেলোয়াড় হিসেবে দুইবার এ কৃতিত্ব গড়েছেন। ২০টি সেঞ্চুরির মধ্যে পাঁচটিতে দল জয়লাভে সক্ষমতা দেখাতে পারেনি। টুয়েন্টি২০ আন্তর্জাতিকের স্থায়ী সদস্য জিম্বাবুয়ে বাদে সবকটি দলই সেঞ্চুরি করতে পেরেছে। এছাড়াও, অস্থায়ীভাবে ওডিআই মর্যাদাপ্রাপ্ত স্কটল্যান্ড, আফগানিস্তান ও হংকংয়ের খেলোয়াড়েরাও তিন অঙ্কে পৌঁছুতে পেরেছে। নিউজিল্যান্ড এবং দক্ষিণ আফ্রিকা দল সর্বাধিক তিনবার সেঞ্চুরির সন্ধান পেয়েছে।
২০০৭ সালে আইসিসি বিশ্ব টুয়েন্টি২০ প্রতিযোগিতার উদ্বোধনী আসরে ওয়েস্ট ইন্ডিজের ক্রিস গেইল প্রথম সেঞ্চুরি করার কৃতিত্ব অর্জন করেন। ২০০৭ সালের আইসিসি বিশ্ব টুয়েন্টি২০ প্রতিযোগিতার উদ্বোধনী আসরে দক্ষিণ আফ্রিকার বিপক্ষে ১১৭ রান তোলেন। তার এ রেকর্ড সাড়ে চার বছর অক্ষত ছিল। দক্ষিণ আফ্রিকার রিচার্ড লেভি তার নিজস্ব দ্বিতীয় টুয়েন্টি২০ আন্তর্জাতিকে অপরাজিত ১১৭* রান তোলে তার সমকক্ষ হন। এর সাত মাস পর নিউজিল্যান্ডের ব্রেন্ডন ম্যাককুলাম ৬ রান বেশি করে তাদের এ রেকর্ড ভঙ্গ করেন। আগস্ট, ২০১৩ সালে অস্ট্রেলিয়ার অ্যারন ফিঞ্চ তার নিজস্ব সপ্তম টুয়েন্টি২০ আন্তর্জাতিকে ৬৩ বলে ১৫৬ রান তুলে ম্যাককুলামের চেয়ে ৩৩ রান বেশি সংগ্রহ করেন রেকর্ডটি নিজের করে নেন।
মার্চ, ২০১৬ পর্যন্ত টি২০আইয়ে দ্রুততম শতক করার গৌরব অর্জন করেন রিচার্ড লেভি। তিনি এ কৃতিত্ব গড়েন ৪৫ বল মোকাবেলা করে। তার নিকটতম অবস্থানে রয়েছেন দক্ষিণ আফ্রিকারই ফাফ দু প্লেসিস। তিনি তার শতক করেন জানুয়ারি, ২০১৫ সালে মাত্র ৪৬ বলে।
বাচসাস পুরস্কার
বাংলাদেশ চলচ্চিত্র সাংবাদিক সমিতি পুরস্কার সংক্ষেপে বাচসাস পুরস্কার বাংলাদেশী চলচ্চিত্র, টেলিভিশন ও সঙ্গীতে অবদানের জন্য বাংলাদেশ চলচ্চিত্র সাংবাদিক সমিতি কর্তৃক প্রদত্ত পুরস্কার। ১৯৭২-৭৩ সাল থেকে শ্রেষ্ঠ চলচ্চিত্র, পরিচালক, অভিনেতা, অভিনেত্রী ও অন্যান্য কলাকুশলীদের এ পুরস্কার প্রদান করা হচ্ছে।
বাচসাস পুরস্কার মুক্তিযুদ্ধ পরবর্তী সময়ে প্রদান করা শুরু হয়। এটা স্বাধীন বাংলাদেশের প্রথম চলচ্চিত্র বিষয়ক পুরস্কার। জাতীয় পশু রয়েল বেঙ্গল টাইগার এ পুরস্কারের প্রতীক। ১৯৭৪ সালে সর্বপ্রথম ১৯৭২-৭৩ সালের চলচ্চিত্রের জন্য এ পুরস্কার প্রদান শুরু হয়। তখন থেকে সেরা চলচ্চিত্র, পরিচালক, অভিনেতা, অভিনেত্রী, পার্শ্বচরিত্রে অভিনেতা, পার্শ্বচরিত্রে অভিনেত্রী, সঙ্গীত পরিচালক, গীতিকার, পুরুষ কণ্ঠশিল্পী, নারী কণ্ঠশিল্পী, কাহিনীকার, চিত্রনাট্য, সংলাপ, চিত্রগ্রাহক, শিল্প নির্দেশক, সম্পাদনা জন্য পুরস্কার দেওয়া হচ্ছে। এছাড়াও টেলিফিল্ম, টিভি সিরিয়াল, টিভি নাটক, টিভি অনুষ্ঠান, বিজ্ঞাপনচিত্র, মঞ্চ নাটক, সঙ্গীত, নৃত্যের জন্য এ পুরস্কার প্রদান করা হয়। ১৯৮৮ সাল পর্যন্ত এ পুরস্কার নিয়মিত দেওয়া হয়। ৭ বছর পর ১৯৯৫ সাল থেকে এটি আবার নিয়মিত প্রদান করা শুরু হয়।
বাংলাদেশ চলচ্চিত্র সাংবাদিক সমিতির নির্বাচিত কমিটির সদস্যরা জুরি বোর্ড নির্বাচন করে। সরকারি কর্মকর্তা, শিক্ষাবিদ, সাংবাদিক, কবি-সাহিত্যিক, চলচ্চিত্র পরিচালক, প্রযোজক, অভিনেতা, অভিনেত্রীদের সাধারনত জুরি বোর্ডের সদস্য হিসেবে নির্বাচিত করা হয়।
চলচ্চিত্রচলচ্চিত্র
মঞ্চ নাটক
চলচ্চিত্র
চলচ্চিত্র
আজীবন সম্মাননা পুরস্কার
সম্মাননা পুরস্কার
চলচ্চিত্র
টেলিফিল্ম
টিভি সিরিয়াল
টিভি নাটক
টিভি অনুষ্ঠান
মঞ্চ নাটক
সঙ্গীতমঞ্চ নাটক
আজীবন সম্মাননা পুরস্কার
বিশেষ সম্মাননা
চলচ্চিত্র
টেলিফিল্ম
টিভি সিরিয়াল
টিভি নাটক
টিভি অনুষ্ঠান
বিজ্ঞাপনচিত্র
নৃত্য
আজীবন সম্মাননা পুরস্কার
বিশেষ সম্মাননা
সাংবাদিকতায়
চলচ্চিত্র
টেলিফিল্ম
টিভি সিরিয়াল
টিভি নাটক
টিভি অনুষ্ঠান
বিজ্ঞাপনচিত্র
মঞ্চ নাটক
সঙ্গীত
নৃত্য
চলচ্চিত্র
চলচ্চিত্র
চলচ্চিত্র
চলচ্চিত্র
আজীবন সম্মাননা পুরস্কার
সম্মাননা পুরস্কার
চলচ্চিত্র
একের পর এক লেখক-প্রকাশক হত্যা এবং তাদের ওপর হামলার প্রতিবাদের ভাষা হিসেবে নিজের পাওয়া বাংলাদেশ চলচ্চিত্র সাংবাদিক সমিতির দেওয়া পুরস্কার ফিরিয়ে দেওয়ার ঘোষণা দেন কবি ও লেখক বরকতউল্লাহ মারুফ। হুমায়ুন আহমেদ রচিত উপন্যাস অবলম্বনে মোরশেদুল ইসলাম পরিচালিত প্রিয়তমেষু চলচ্চিত্রের চিত্রনাট্য লেখার জন্য এই পুরস্কার পেয়েছিলেন মারুফ বরকত।
আইসিসি বিশ্ব টুয়েন্টি২০ শতরানের তালিকা
নীচের তালিকায় আইসিসি বিশ্ব টুয়েন্টি২০ প্রতিযোগিতার বিভিন্ন আসরে করা সকল সেঞ্চুরি ধারাবাহিকভাবে তুলে ধরা হয়েছে। তালিকাটি ধারাবাহিকভাবে সাজানো হয়েছে। ছকে যে-কোনরূপ পরিসংখ্যানের জন্য প্রতীকে কলামের শিরোনামে ক্লিক করতে হবে।
শক্তির উৎস
শক্তির উৎস বলতে যে বস্তুর মধ্যে কাজ করার ক্ষমতা নিহিত থাকে তাকেই শক্তির উৎস বলে। বর্তমান আধুনিক সভ্যতার গড়ে উঠার পেছনে মূল শক্তির উৎসই হলো বিদ্যুৎ শক্তি।
মিতালী মুখার্জী
মিতালী মুখার্জী একজন বাংলাদেশী শাস্ত্রীয় সঙ্গীতশিল্পী। তিনি ১৯৮২ সালে দুই পয়সার আলতা চলচ্চিত্রে "এই দুনিয়া এখন তো আর সেই দুনিয়া নাই" গানে সঙ্গীত পরিবেশনার জন্য বাংলাদেশের জাতীয় চলচ্চিত্র পুরস্কার অর্জন করেন।
মুখার্জি তার বাবা অমূল্য কুমার মুখার্জী ও মা কল্যাণী মুখোপাধ্যায়ের কাছে ময়মনসিংহ জেলায় জন্মগ্রহণ করেন। মুখার্জি পিটার মিঠুন দে’র তত্ত্বাবধানে উচ্চাঙ্গ সঙ্গীতে আনুষ্ঠানিক প্রশিক্ষণ শুরু করেন। তিনি বরোদার মহারাজা সায়াজিরাও বিশ্ববিদ্যালয়ের সঙ্গীতে শিক্ষা গ্রহণ করেন।
মুখার্জির প্রথম অ্যালবাম "Saahil" হয় এইচএমভি দ্বারা প্রকাশ করা হয়। তিনি তার অ্যালবাম " চাঁদ পারোসা হ্যায় "-এর জন্য গীতিকার গুলজারের সঙ্গে সহযোগিতা করেন। তিনি পাঞ্জাবি, গুজরাটি, তামিলসহ বিভিন্ন ভাষায় গান গেয়েছেন।
মুখার্জি ৯ অক্টোবর, ২০১৫ তারিখে সিটি ব্যাংক কর্তৃক প্রদত্ত গানে গানে গুণীজন সংবর্ধনা পেয়েছেন।
তিনি ১৯৮২ সালে থেকে গজল গায়ক ভূপেন্দ্র সিংহের সাথে বিবাহিত জীবন অতিবাহিত করছেন এবং বর্তমানে বোম্বাইতে বাস করছেন।
পরিচলন বৃষ্টি
দিনের বেলায় সূর্য এর কিরণে জল বাষ্পে পরিণত হয়ে সোজা উপরে উঠে যায় এবং শীতল বায়ুর সংস্পর্শ এ এসে ওই জলীয়বাষ্প প্রথমে মেঘ ও পরে বৃষ্টিতে পরিণত হয়ে সোজাসুজি নিচে নেমে আসে।এরূপ বৃষ্টিপাতকে পরিচলন বৃষ্টি বলে।
নিরক্ষীয় অঞ্চলে স্থলভাগের চেয়ে জলভাগের বিস্তৃতি বেশি এবং এখানে সূর্যকিরণ সারাবছর লম্বভাবে পড়ে।এ দুটি কারণে এখানকার বায়ুমণ্ডলে সারাবছর জলীয়বাষ্পের পরিমাণ বেশি থাকে।জলীয়বাষ্প হাল্কা বলেই সহজেই তা উপরে উঠে শীতল বায়ুর সংস্পর্শ এ এসে পরিচলন বৃষ্টিরুপে ঝরে পড়ে।তাই নিরক্ষীয় অঞ্চলে সারাবছর প্রতিদিনই বিকেল অথবা সন্ধ্যার সময় এরূপ বৃষ্টিপাত হয়।নাতিশীতোষ্ণমন্ডলে গ্রীষ্মকালের শুরুতে পরিচলন বৃষ্টি হয়ে থাকে।
অনুপম দত্ত
অণুপম দত্ত (, ) ভারতের একজন বিখ্যাত সঙ্গীত পরিচালক।
বেরার সালতানাত
বেরার সালতানাত ছিল দক্ষিণাত্য সালতানাতের অন্যতম। বাহমানি সালতানাত ভেঙে যাওয়ার পর ১৪৯০ সালে এই সালতানাত প্রতিষ্ঠিত হয়।
বেরার বা এর মারাঠি উচ্চারণ ওয়ারহাদের উৎপত্তি জানা যায় না। তবে মহাভারতে উল্লিখিত বিদর্ভ রাজ্যের নাম পরিবর্তিত হয়ে এই নামের উদ্ভব হয়েছে এমন হতে পারে।
একটি নির্ভরশীল বিবরণ অনুযায়ী বেরার একসময় অন্ধ্র বা সাতবাহন সাম্রাজ্যের অংশ ছিল। ১২শ শতাব্দীতে চালুক্যদের পতনের পর বেরার যাদবদের হাতে আসে। ১৩শ শতাব্দীতে মুসলিমদের হস্তগত হওয়ার পূর্ব পর্যন্ত তাদের হাতে ছিল। বাহমানি সালতানাতের প্রতিষ্ঠার পর বেরার এর পাঁচটি প্রদেশের অন্যতম ছিল। ১৪৭৮/৭৯ সালে এসব প্রদেশ দুইটি পৃথক প্রদেশে বিভক্ত হয়। রাজধানীর নামানুসারে এদের নাম ছিল গাউইল ও মাহুর। বাহমানি সালতানাতও এসময় ভগ্নপ্রায় ছিল।
বাহমানি সালতানাতের ভাঙনের সময় ১৪৯০ সালে গাউইলের গভর্নর ফাতহুল্লাহ ইমাদউলমুলক নিজের স্বাধীনতা ঘোষণা করেন এবং ইমাদ শাহি রাজবংশের প্রতিষ্ঠা করেন। তার রাজধানী ছিল অচলপুর। তিনি মাহুরকে তার নবগঠিত রাজ্যের সাথে একীভূত করতে অগ্রসর হন। ইমাদউলমুলক জন্মের সময় একজন কন্নড় হিন্দু ছিলেন। বিজয়নগর সাম্রাজ্যের বিরুদ্ধে একটি অভিযানের সময় তিনি বন্দী হয়েছিলেন এবং এরপর মুসলিম হিসেবে বড় হন।
১৫০৪ সালে তিনি মারা যান। এরপর আলাউদ্দিন তার উত্তরসুরি হন। আলাউদ্দিন গুজরাটের সুলতান বাহাদুর শাহর সহায়তায় আহমেদনগরের আগ্রাসন প্রতিহত করেন। পরবর্তী শাসক দারিয়া বিজাপুরের সাথে মিলে আহমেদনগরের আগ্রাসন প্রতিহত করতে চেষ্টা করেছিলেন, তবে তিনি ব্যর্থ হন। ১৫৬৮ সালে বুরহান ইমাদ শাহ তার মন্ত্রী তুফাল খান কর্তৃক ক্ষমতাচ্যুত হন। এর ফলে আহমেদনগরের মুরতাজা নিজাম শাহ বেরার আক্রমণের সুযোগ পান। তিনি তুফাল খান, তার পুত্র শামসুল মুলক ও সাবেক সুলতান বুরহানকে বন্দী ও হত্যা করেন। এরপর বেরারকে আহমেদনগরের সাথে একীভূত করা হয়।
বেরারের সুলতানগণ হলেন:
ের যুদ্ধ
ইলেকট্রোমেডিক্যাল প্রকৌশল
ইলেকট্রোমেডিক্যাল প্রকৌশল যাতে প্রকৌশলীগণ এক্সরে, সিটি, ধৈর্যশীল পর্যবেক্ষণ, এমআরআই, টেলেরাডিয়োলজি, পিএসিএস ও ডেন্টাল সম্পর্কে অধ্যয়ন করে থাকেন বা অভিজ্ঞতা অর্জন করেন।
গঙ্গাধরপুর
গঙ্গাধরপুর ভারতের পশ্চিমবঙ্গ রাজ্যের হুগলী জেলার একটি শহর ।
শহরটির অবস্থানের অক্ষাংশ ও দ্রাঘিমাংশ হল এটি হুগলী জেলা সদরদপ্তর থেকে ২৬ কিঃমিঃ দূরে এবং কলকাতা শহর থেকে ৩০ কিঃমিঃ দূরে অবস্থিত।
ভারতের ২০১১ সালের আদম শুমারি অনুসারে গঙ্গাধরপুর শহরের জনসংখ্যা হল ৭,৮৬২ জন। এর মধ্যে পুরুষ ৩,৯৭৩ জন, এবং নারী ৩,৮৮৯ জন ।
ময়মনসিংহ রেলওয়ে স্টেশন
ময়মনসিংহ রেলওয়ে জংশন স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলায় অবস্থিত একটি রেলওয়ে স্টেশন।
১৮৯৮–১৮৯৯ সালে ময়মনসিংহ হতে জগন্নাথগঞ্জ পর্যন্ত প্রায় ৮৮ কিলোমিটার দীর্ঘ ব্যক্তি মালিকানাধীন মিটারগেজ রেলপথ সেকশনটি চালু হয়। রেলওয়ে ব্যবস্থাপনা আরও উন্নত করার লক্ষ্যে ১৯২০ সালে ময়মনসিংহ থেকে জগন্নাথগঞ্জ ঘাট পর্যন্ত ইস্টার্ন বেঙ্গল রেলওয়ে দ্বারা পরিচালিত ৮৮ কিলোমিটার বেসরকারি রেললাইন রাষ্ট্রীয়করণ করা হয়।
কৃষি বিশ্ববিদ্যালয় রেলওয়ে স্টেশন
কৃষি বিশ্ববিদ্যালয় রেলওয়ে স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলায় অবস্থিত একটি রেলওয়ে স্টেশন। এই স্টেশনে বলাকা এক্সপ্রেস ও মহুয়া এক্সপ্রেস ট্রেন যাত্রাবিরতি করে এবং যাত্রী ও মালামাল পরিবহন করে।
ফাতেমানগর রেলওয়ে স্টেশন
ফাতেমানগর রেলওয়ে স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার ত্রিশাল উপজেলায় অবস্থিত একটি রেলওয়ে স্টেশন। এই স্টেশনে দুটি কমিউটার ট্রেন, বলাকা এক্সপ্রেস ও মহুয়া এক্সপ্রেস ট্রেন যাত্রাবিরতি করে এবং যাত্রী ও মালামাল পরিবহন করে।
এম. এ. চিদাম্বরম স্টেডিয়াম
এম এ চিদাম্বরম স্টেডিয়াম () ভারতের চেন্নাইয়ে অবস্থিত আন্তর্জাতিকমানের ক্রিকেট স্টেডিয়াম। পূর্বে এ স্টেডিয়ামটি চিপক স্টেডিয়াম ও মাদ্রাজ ক্রিকেট ক্লাব মাঠ নামে পরিচিত ছিল। ১৯১৬ সালে এটি প্রতিষ্ঠিত হয়। ভারতের সর্বাপেক্ষা প্রাচীন স্টেডিয়াম হিসেবে অদ্যাবধি ব্যবহৃত হয়ে আসছে। সাবেক বিসিসিআই সভাপতি এম এ চিদাম্বরমের সম্মানার্থে এ স্টেডিয়ামের নামকরণ হয়েছে। ঘরোয়া প্রথম-শ্রেণীর ক্রিকেটে তামিলনাড়ু ক্রিকেট দল এবং ইন্ডিয়ান প্রিমিয়ার লীগের বিশেষ অধিকারপ্রাপ্ত দল চেন্নাই সুপার কিংস মাঠটিকে নিজেদের প্রধান মাঠ হিসেবে ব্যবহার করে থাকে। তিনটি বিশ্বকাপের ৭টি খেলা এ স্টেডিয়ামে অনুষ্ঠিত হয়েছে।
জুন, ২০০৯ সালে স্টেডিয়ামের পুণঃনির্মাণ কাজে ১৭৫ কোটি রূপী বরাদ্দ দেয়া হয়। এরফলে আরও ১০,০০০ দর্শকের আসন বৃদ্ধিসহ ২৪টি অতিথি কক্ষ নির্মাণ করা হয়। লন্ডনের হপকিন্স আর্কিটেক্টস এবং চেন্নাইয়ের নটরাজ এন্ড ভেঙ্কট আর্কিটেক্টস তামিলনাড়ু ক্রিকেট সংস্থার সাথে চুক্তিবদ্ধ হয়। বর্তমানে এখানে ৩৮,০০০ দর্শকের বসার ব্যবস্থা রয়েছে যা ৪২,০০০-এ বৃদ্ধি পাবে। ৩১ মার্চ, ২০১৫ তারিখে ভারতের সুপ্রিম কোর্ট জননিরাপত্তার কথা বিবেচনা করে খেলা আয়োজনে নিষেধাজ্ঞা প্রদান করে।
চিপকের দর্শকেরা ভারতের সর্বাপেক্ষা সহনশীলতা ও আতিথেয়তার জন্য পরিচিত। ১৯৯৭ সালে ভারতের বিপক্ষে ওডিআইয়ে তৎকালীন ১৯৪ রানের বিশ্বরেকর্ড গড়েন পাকিস্তানের সাঈদ আনোয়ার। এরপর সাঈদ আনোয়ারকে দাঁড়িয়ে সম্মান প্রদর্শন করে চিপকের দর্শকগণ। এরপর ১৯৯৯ সালে টেস্ট জয়ের পরও তাঁরা ক্রীড়াসুলভ মনোভাবের পরিচয় দিয়ে পাকিস্তান দলকে দাঁড়িয়ে সম্মান করে।
দক্ষিণ আন্দামান জেলা
দক্ষিণ আন্দামান জেলা, ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জের জেলাগুলির অন্যতম। জেলার সদরদপ্তর পোর্ট ব্লেয়ার, যা একই সাথে আন্দামান ও নিকোবর দ্বীপপুঞ্জেরও সদরদপ্তর।
দক্ষিণ আন্দামান জেলাটি আন্দামান নামক জেলাটিকে বিভক্ত করে বর্তমান উত্তর ও মধ্য আন্দামান জেলা ও দক্ষিণ আন্দামান জেলা দুটি গঠন করা হয়।
দক্ষিণ আন্দামান জেলায় প্রচলিত ভাষাসমূহের পাইচিত্র তালিকা নিম্নরূপ -
লোকেশ ঘোষ
লোকেশ ঘোষ (, ) ভারতীয় বাংলা চলচ্চিত্রের একজন অভিনেতা। পরিচালক অঞ্জন চৌধুরীর কনিষ্ঠা কন্যা অভিনেত্রী চুমকি চৌধুরী তার স্ত্রী।
টমি ওয়ার্ড
টমাস টমি আলফ্রেড ওয়ার্ড (; জন্ম: ২ আগস্ট, ১৮৮৭ - মৃত্যু: ১৬ ফেব্রুয়ারি, ১৯৩৬) ব্রিটিশ ভারতের রাওয়ালপিন্ডিতে জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ছিলেন। ১৯১২ থেকে ১৯২৪ সময়কালে দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষকের ভূমিকা পালন করতেন। ঘরোয়া ক্রিকেটে ট্রান্সভালের প্রতিনিধিত্ব করেন টমি ওয়ার্ড।
২৭ মে, ১৯১২ তারিখে তাঁর টেস্ট অভিষেক ঘটে। ওল্ড ট্রাফোর্ডে অনুষ্ঠিত ১৯১২ সালের ত্রি-দেশীয় প্রতিযোগিতায় অস্ট্রেলিয়ার বিপক্ষে অনুষ্ঠিত ঐ টেস্টে জিমি ম্যাথুজের হ্যাট্রিকে পরিণত হন। রোল্যান্ড বিউমন্ট এবং সিড পেগলারের পর প্যাডে বল লাগলে এলবিডব্লিউ হন। এছাড়াও, অভিষেকেই গোল্ডেন ডাক পান তিনি। ফলো-অনে পড়ে দ্বিতীয় ইনিংসে মাঠে নামলে ম্যাথুজ পুণরায় হার্বি টেলর ও রেজিনাল্ড সোয়ার্জের পর তাঁকে শূন্য রানে বোল্ড করেন। এরফলে অভিষেকে দ্বিতীয়বারের মতো হ্যাট্রিকের শিকারে পরিণত হন তিনি। এটি ক্রিকেটের ইতিহাসে এক টেস্টে দুইবার হ্যাট্রিকের ঘটনা ছিল।
১৬ ফেব্রুয়ারি, ১৯৩৬ তারিখে ৪৮ বছর বয়সে ট্রান্সভালের ইস্ট স্প্রিংস স্বর্ণখনিতে কাজ করার সময় বৈদ্যুতিক সংস্পর্শে মর্মান্তিকভাবে তাঁর দেহাবসান ঘটে।
আলমগীর অভিনীত চলচ্চিত্রের তালিকা
আলমগীর (জন্ম: ৩ এপ্রিল, ১৯৫০) বাংলাদেশের জনপ্রিয় চলচ্চিত্রাভিনেতা। আলমগীর আশি ও নব্বইয়ের দশকে দাপটের সঙ্গে কাজ করেছেন। পারিবারিক টানাপোড়ন, সামাজিক অ্যাকশন, রোমান্টিক অ্যাকশন, ফোক ফ্যান্টাসিসহ সব ধরনের চলচ্চিত্রে তিনি ছিলেন সফল। তাকে মহানায়ক আলমগীর হিসেবেও অভিহিত করা হয়। অভিনয়ের পাশাপাশি প্রযোজক, গায়ক ও পরিচালক হিসেবে সুনাম কুড়িয়েছেন। তিনি শ্রেষ্ঠ অভিনেতা ও শ্রেষ্ঠ পার্শ্বচরিত্রে অভিনেতা বিভাগে ৯ বার জাতীয় চলচ্চিত্র পুরস্কার অর্জন করেছেন।
আলমগীর অভিনীত প্রথম চলচ্চিত্র আলমগীর কুমকুম পরিচালিত আমার জন্মভূমি ১৯৭৩ সালে মুক্তি পায়। তার অভিনীত দ্বিতীয় চলচ্চিত্র ছিল ‘দস্যুরাণী’। এরপর তিনি এ পর্যন্ত অনেক ছবিতে কাজ করেন। অভিনেতা হিসেবে তার উল্লেখযোগ্য চলচ্চিত্রসমূহ হচ্ছে - "ভাত দে", "মা ও ছেলে", "মায়ের দোয়া", "ক্ষতিপূরণ", "মরণের পরে", "পিতা মাতা সন্তান", "অন্ধ বিশ্বাস", "দেশপ্রেমিক"। এছাড়াও তিনি পার্শ্বচরিত্রে অভিনয় করেছেন। যার মধ্যে "মায়ের অধিকার, "সত্যের মৃত্যু নাই", "জীবন মরনের সাথী", "কে আপন কে পর" উল্লেখযোগ্য।
কুমেদপুর জংশন
কুমেদপুর জংশন ভারতীয় রেলের, উত্তর-পূর্ব সীমান্ত রেল পরিচালিত রেলওয়ে স্টেশন যা কাটিহার উপবিভাগের অন্তর্গত। কুমেদপুরে জংশনের অবস্থানগত গুরুত্ব খুব।
ক্লেয়ার পোলোসাক
ক্লেয়ার অ্যান্টোনিয়া পোলোসাক (; জন্ম: ৭ এপ্রিল, ১৯৮৮) অস্ট্রেলিয়ার বিশিষ্ট প্রমিলা ক্রিকেট আম্পায়ার। মহিলাদের টুয়েন্টি২০ আন্তর্জাতিকের একটি খেলা আম্পায়ার হিসেবে পরিচালনা করেছেন তিনি। ম্যাটাডোর কাপে অংশগ্রহণের মাধ্যমে প্রথম মহিলা হিসেবে অস্ট্রেলীয় লিস্ট এ ক্রিকেটে খেলা পরিচালনা করেছেন। পেশায় ক্লেয়ার পোলোসাক বিদ্যালয়ের শিক্ষিকা।
পোলোস্যাক প্রথমবারের মতো বৈশ্বিক প্রতিযোগিতা হিসেবে ২০১৬ সালের আইসিসি বিশ্ব টুয়েন্টি২০-তে মাঠে নামবেন। তিনি থাইল্যান্ডে মহিলাদের বিশ্বকাপ বাছাইপর্বে খেলা পরিচালনা করেছেন। সিডনিভিত্তিক বিদ্যালয় শিক্ষিকা পোলোস্যাক গতবছর প্রথম মহিলারূপে অস্ট্রেলিয়ার ম্যাটাডোর কাপে কর্মকর্তারূপে অংশ নেন। তিনি অক্টোবর, ২০১৫ সালে কুইন্সল্যান্ড বনাম ক্রিকেট অস্ট্রেলিয়া একাদশের মধ্যকার খেলায় তৃতীয় আম্পায়ারের দায়িত্ব পালন করেন। ১৫ বছর বয়সে তিনি আম্পায়ারিংয়ে যোগ দেন। ২৮ নভেম্বর থেকে ৫ ডিসেম্বর পর্যন্ত ব্যাংককে অনুষ্ঠিত মহিলাদের বিশ্ব টুয়েন্টি২০ বাছাইপর্বে নিউজিল্যান্ডের ক্যাথি ক্রস, ইংল্যান্ডের সু রেডফার্ন এবং ওয়েস্ট ইন্ডিজের জ্যাকুলিন উইলিয়ামস-সহ তিনিও খেলা পরিচালনার জন্য আইসিসি কর্তৃক মনোনীত হন।
২০১৬ সালের আইসিসি বিশ্ব টুয়েন্টি২০ প্রতিযোগিতায় ৩১-সদস্যবিশিষ্ট খেলা পরিচালনাকারী কর্মকর্তাদের তালিকায় দুইজন মহিলা আম্পায়ারকে মনোনীত করা হয়। এরফলে প্রতিযোগিতার ইতিহাসে প্রথমবারের মতো নিউজিল্যান্ডীয় ক্যাথি ক্রসের সাথে তিনিও খেলা পরিচালনার জন্য মাঠে অবস্থান গ্রহণ করবেন। ১৮ মার্চ মোহালিতে অনুষ্ঠিত নিউজিল্যান্ড-আয়ারল্যান্ডের মধ্যকার খেলায় আম্পায়াররূপে তিনি অংশ নিচ্ছেন।
মোনা সিং
মোনা সিং (জন্মঃ ৮ই অক্টোবর, ১৯৮১ সাল) হলেন একজন ভারতীয় মডেল ও অভিনেত্রী। তাঁকে জেসি জেইসি কৈ নেহি ধারাবাহিক নাটকের প্রধান চরিত্র জেসি (জেস্মিত ওয়ালিয়া), ক্যা হুয়া তেরা ভাদা’র মোনা প্রদীপ সিং, ঝালাক দিখ্‌লা যা’র বিজয়ী এবং ভারতীয় "থ্রি ইডিয়টস" ছবির মোনা শাহাস্ত্রবুদ্ধে চরিত্রের জন্যও বেশি জানা যায়। বালাজি টেলিফিল্মস্‌-এর দুটি শো ক্যা হুয়া তেরা ভাদা ও পেয়ার কো হো জানে দো’র মধ্যেও তিনি কেন্দ্রীয় চরিত্রে অভিনয় করেন।
মোনা সিং জেসি জেইসি কৈ নেহি জনপ্রিয় টেলিভিশন ধারাবাহিকের প্রধান চরিত্র জেসি হিসেবে অভিনয় করেন। ২০০৬ সালে, কালারস্‌-এর একটি শো "ঝালাক দিখ্‌লা জা"র বিজয়ী হন। ভবিষ্যতে ছবিতে কাজ করার জন্য ঘোষণা করেন, যাদের মধ্যে একজন হলো "বব্বি পুশকর্ণ"। ২০০৭ সালের মার্চে তিনি সনি এন্টারটেইনমেন্ট টেলিভিশন চ্যানেলটির সাথে একটি ১৩ মাসের জন্য বানিজ্যিক মুখপাত্র (ব্র্যান্ড এম্বাসেডর) হিসেবে চুক্তিবদ্ধ হন। ২০০৬ সালের জুন মাসে তিনি গান প্রদর্শনের জন্য বিশ্ব ভ্রমণে বের হতে আশা করেছিলেন, যাতে তাঁর সঙ্গে থাকবেন অন্যান্য অভিনেতা-অভিনেত্রীবৃন্দ। তাঁর পরবর্তী টিভি শো ছিল "এক্সট্রিম মেকওভার"। সনি টেলিভিশনের "ঝালাক দিখ্‌লা জা ৪" এবং সেট মেক্স চ্যানেলের "এক্সট্রা শটস্‌" শো দুটির উপস্থাপনা করেন। তিনি বিভিন্ন বানিজ্যিক মুখপাত্র (ব্র্যান্ড এম্বাসেডর) হিসেবেও দায়িত্ব পালন করেন। ২০১১ সালের সনি এন্টারটেইনমেন্ট টেলিভিশনের একটি শো "এন্টারটেইনমেন্ট কে লিয়ে কুছ্‌ ভি করেগা"তেও উপস্থাপনা করেছিলেন। তিনি বালাজি টেলিফিল্মস্‌-এর দুটি শো ক্যা হুয়া তেরা ভাদা ও পেয়ার কো হো জানে দো’র মধ্যেও মহিলা কেন্দ্রীয় চরিত্র হিসেবে অভিনয় করেছিলেন।কল্পকাহিনীর শো 
রিয়ালিটি শো
বারাসাত স্টেডিয়াম
বারাসাত স্টেডিয়াম বারাসাতে অবস্থিত একটি ফুটবল মাঠ। এই স্টেডিয়ামের দর্শক ধারণ ক্ষমতা ২২,০০০ । এই স্টেডিয়ামের ঘরোয়া দল হল ইস্ট বেঙ্গল ও মোহন বাগান। স্টেডিয়ামটিতে কলকাতা ফুটবল লীগ এর নানা খেলা এখানে অনুষ্ঠিত হয়।২০১৭ সালের যুব ফুটবল বিশ্বকাপের প্রস্ততি ম্যাচের ভেনু হিসাবে নির্বাচিত হয়েছে।
আবদুল ওহাব খান
আবদুল ওহাব খান (জন্ম: ১৮৯৮, মৃত্যুঃ ১৯৭২) অবিভক্ত পাকিস্তান জাতীয় পরিষদের স্পিকার ছিলেন।
আবদুল ওহাব খান বরিশালের বাবুগঞ্জের রহমতপুরে ১৮৯৮ সালে জন্মগ্রহণ করেন। বরিশাল ব্রজমোহন কলেজ থেকে ১৯১৮ সালে বি.এ. এবং কলকাতা বিশ্ববিদ্যালয় থেকে ১৯২১ খ্রি. বি.এল. পাশ করেন তিনি।
আবদুল ওহাব ছিলেন কৃষক প্রজা পার্টির অন্যতম নেতা। পাশাপাশি তিনি বরিশাল আদালতে প্রায় ২০ বছর সহকারী পাবলিক প্রসিকিউটরপদে নিযুক্ত ছিলেন। ১৯২২ সালে বরিশাল সদর লোকাল বোর্ডের ভাইস চেয়ারম্যান, জেলা বোর্ডের ভাইস চেয়ারম্যান (১৯২৭-১৯৩৩), এবং পরে উক্ত সংস্থার চেয়ারম্যান পদে উন্নীত হন (১৯৪০-১৯৫২) তিনি। পরপর তিনবার বরিশাল মিউনিসিপ্যালিটির কমিশনার নির্বাচিত আবদুল ওহাব খান। তিনি যথাক্রমে কৃষক প্রজা পার্টির মনোনয়নে বঙ্গীয় আইন সভার সদস্য (১৯৩৭), বরিশাল জেলা স্কুল বোর্ডের ভাইস-প্রেসিডেন্ট (১৯৪২) ও জেলা স্কুল বোর্ডের প্রেসিডেন্ট (১৯৫০) নির্বাচিত হন। ১৯৫৩ খ্রিস্টাব্দে কৃষক-শ্রমিক পার্টি গঠনে তাঁর বলিষ্ঠ ভূমিকা ছিল। ১৯৫৪ সালে যুক্তফ্রন্টের মনোনয়নে পূর্ববঙ্গ আইনসভার সদস্য ও ১৯৫৫ সালে কৃষক-শ্রমিক মনোনয়নে পাকিস্তান গণপরিষদের সদস্য ও স্পিকারপদে যোগ দেন। তাঁর সভাপতিত্বে গণপরিষদে ১৯৫৬ খ্রি. শাসনতন্ত্র গৃহীত হয়। নয়াশাসনতন্ত্র মোতাবেক গণপরিষদ জাতীয় পরিষদে রূপান্তরিত হলে স্পিকারপদে পুনর্বহাল হন। ১৯৫৮ খ্রি. সামরিক সরকার জাতীয় পরিষদ ভেঙে দিলে তিনিও স্পিকারপদ হারান। শেরে বাংলা এ.কে. ফজলুল হকের রাজনীতির তিনি একজন অণুসারী ছিলেন।
অনুরাধা রায়
অণুরাধা রায় (, ) ভারতীয় বাংলা চলচ্চিত্রের একজন অভিনেত্রী।
দেশপ্রেমিক
দেশপ্রেমিক ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটির কাহিনী লিখেছেন এবং পরিচালনা করেছেন পরিচালক কাজী হায়াৎ। হাসনাবাদ কথাচিত্র ব্যানারে শেখ মুজিবুর রহমানের প্রযোজনায় চলচ্চিত্রটির প্রধান চরিত্রে অভিনয় করেন আলমগীর। এছাড়াও অন্যান্য চরিত্রে অভিনয় করেন মান্না, চম্পা, ডলি জহুর, আশীষ কুমার লোহ প্রমুখ। এ চলচ্চিত্রের মধ্য দিয়ে আলমগীর সপ্তম বারের মত শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন।ই যুগের দুই ‘কালপুরুষ’ এর গল্প |লেখক=ফজলে এলাহী |তারিখ=৫ জুন ২০১৩ |প্রকাশক=কবি ও কাব্য |অবস্থান= |সংগ্রহের-তারিখ=১৮ মার্চ ২০১৬}}
স্ত্রী কন্যা নিয়ে সুখের সন্সার করছেন চিত্রপরিচালক আলমগীর। ধনীর দুলালী ডলি ভালবেসে বিয়ে করে আলমগীরকে যা তার বাবা শিল্পপতি আরিফুল হক পছন্দ করে না। আলমগীর "দেশপ্রেমিক" নামে একটি চলচ্চিত্র নির্মাণ করেন যাতে সমাজ ও রাজনীতির নষ্ট দিকগুলো চিত্রায়িত হয়। এতে করে সমালচনার শিকার হতে হয় তাকে। এমনকি তথ্য মন্ত্রী তাকে বাসায় ডেকে বিভিন্ন প্রলোভন দেখিয়ে বিরত করার চেষ্টা করে। আলমগীর তার প্রস্তাব ফিরিয়ে দিয়ে চলচ্চিত্রটি মুক্তির উদ্যোগ নেয়। কিন্তু তাকে এফডিসির ল্যাবে চলচ্চিত্রটি মুদ্রণ করতে দেওয়া হয় না এবং পদে পদে বাঁধা দেওয়া হয়। প্রযোজক পরিবেশকরাও তার চলচ্চিত্রে লগ্নি করতে অস্বীকৃতি জানায়। তখন সে এফডিসির সম্পাদক আশীষ কুমারের কাছ থেকে টাকা ধার করে ও তার স্ত্রীর গয়না বিক্রি করে বিদেশ থেকে চলচ্চিত্রটি মুদ্রণ করার ব্যবস্থা করে। সরকারের ঊর্ধ্বতন কর্মকর্তারা যখন দেখে তার আগ্রহে ভাটা পড়ছে না তখন এক রাতে তাকে পুলিশ স্বর্ণচোরাচালানের অভিযগে ধরে নিয়ে যায়। পুলিশের রিমান্ডে ও স্ত্রী-কন্যার কথা ভেবে সে এই অভিযোগ স্বীকার করেলে তার ২০ বছরের জেল হয়। ডলি তার মেয়েকে নিয়ে তার বাবার সহযোগিতায় বিদেশ চলে যায়।
২০ বছর পর সে জেল থেকে বের হয়ে তার শ্বশুর বাড়িতে তার স্ত্রী-কন্যার খোঁজ নিতে গেলে তার শ্বশুর তাকে তাড়িয়ে দেন। আলমগীরের মেয়ে চম্পা দেশে ফিরে তার বাবাকে খুঁজতে থাকে। তার সাহয্যে এগিয়ে আসে মান্না। অবশেষে সে তার বাবাকে খুঁজে পায়। বাবাকে পেয়ে সে তার নানার বাড়ি ছেড়ে বাবার সাথে থাকতে শুরু করে। বাবাকে স্বাভাবিক অবস্থায় আনতে সে মান্নার সহযোগিতায় তার বাবার নির্মিত চলচ্চিত্র মুক্তির উদ্যোগ নেয়। ইতিমধ্যে আলমগীর লিভার ক্যান্সারে আক্রান্ত হয়। চলচ্চিত্রটি মুক্তি পায় এবং এর পরপরই দরশকেরা তা সাদরে গ্রহণ করে। চীনের বেইজিংয়ে আন্তর্জাতিক চলচ্চিত্র উৎসবে চলচ্চিত্রটি পুরস্কার অর্জন করে। আলমগীরের পক্ষ থেকে পুরস্কার গ্রহণ করে তার মেয়ে। পুরস্কার হাতে পেয়ে মৃত্যুর কোলে ঢলে পরে আলমগীর।দেশপ্রেমিক চলচ্চিত্রের সঙ্গীত পরিচালনা করেছেন আজাদ রহমান। এ চলচ্চিত্রের জন্য বেশ কিছু রবীন্দ্র সঙ্গীত ব্যবহার করা হয়। এছাড়াও ‘তুমি কি দেখেছো কভু’ গানটিকেও নতুন করে সুরারোপ করা হয় এই চলচ্চিত্রের জন্য। একাধিক রবীন্দ্র সঙ্গীতে কণ্ঠ দেন রবীন্দ্র সঙ্গীত শিল্পী রেজওয়ানা চৌধুরী বন্যা।
জাতীয় চলচ্চিত্র পুরস্কার
দেবরাজ রায়
দেবরাজ রায় (; জন্ম: ০৯ ডিসেম্বর ১৯৫৪) ভারতীয় বাংলা চলচ্চিত্রের একজন অভিনেতা। অভিনেত্রী অনুরাধা রায় তার স্ত্রী। তিনি কলকাতায় জন্মগ্রহন করেন।
শহীদুল ইসলাম খোকন
শহীদুল ইসলাম খোকন (; ১৫ মে, ১৯৫৭ - ৪ এপ্রিল, ২০১৬) একজন বাংলাদেশী চলচ্চিত্র পরিচালক। পরিচালনার পাশাপাশি তিনি চলচ্চিত্র প্রযোজনা ও অভিনয় করেছেন। মৌলিক গল্প, দুর্দান্ত অ্যাকশন, মিষ্টি মধুর গান আর টানটান উত্তেজনা ভরপুর চলচ্চিত্র নির্মাণে তিনি অনবদ্য।
শহীদুল ইসলাম খোকন পূর্ব পাকিস্তানের (বর্তমান বাংলাদেশ) বরিশাল জেলার ইমামকাঠি অন্তর্গত বোয়ালিয়ায় জন্মগ্রহন করেন।
শহীদুল ইসলাম খোকনের চলচ্চিত্র যাত্রা শুরু হয় ১৯৭৪ সালে অভিনেতা ও প্রযোজক সোহেল রানার হাত ধরে। সোহেল রানা পরিচালিত মাসুদ রানা চলচ্চিত্রের সহকারী পরিচালক হিসেবে তিনি চলচ্চিত্রাঙ্গনে পদার্পণ করেন। তার পরিচালিত প্রথম চলচ্চিত্র "রক্তের বন্দী" তেমন সাফল্য পায় নি। তার পরিচালিত দ্বিতীয় চলচ্চিত্রটিও সাফল্যের মুখ দেখে নি। এরপর তিনি সোহেল রানার ছোট ভাই রুবেলকে নিয়ে নির্মাণ করেন অ্যাকশন নির্ভর "লড়াকু" যা ব্যবসাসফল হয়। ইলিয়াস কোবরা, ড্যানি সিডাক, সিরাজ পান্না, চিত্রনায়িকা মিশেলাদের নিয়ে মার্শাল আর্ট এবং অ্যাকশন ভিত্তিক চলচ্চিত্র নির্মাণ করে তিনি সফলতা লাভ করেন।
শহীদুল ইসলাম খোকন জয়া ইসলামকে বিয়ে করেন। তাদের ১ মেয়ে ও ২ ছেলে।
জাতীয়তাবাদ, সাম্প্রদায়িকতা ও জনগণের মুক্তি
জাতীয়তাবাদ, সাম্প্রদায়িকতা ও জনগণের মুক্তি (১৯০৫-৪৭) হচ্ছে সিরাজুল ইসলাম চৌধুরী রচিত ইতিহাসকেন্দ্রিক গুরুত্বপূর্ণ বই। গ্রন্থটি প্রচলিত অর্থে ঘটনার বর্ণনা নয়; বরং ঘটনার তাৎপর্য অনুসন্ধানে নিয়োজিত। ৮১৫ পৃষ্ঠার বইটি ২০১৫ সালে প্রথম প্রকাশিত হয়। বইটিতে লেখক ১৯০৫ সালের বঙ্গভঙ্গ থেকে ১৯৪৭-এর দেশভাগের মধ্যবর্তী বিয়াল্লিশ বছরের সময়প্রবাহে জাতীয়তাবাদী আন্দোলনে ব্যক্তির ভূমিকাকে আলোচনায় এনেছেন, রাজনৈতিক নেতা-কর্মীদের অপরিসীম আত্মত্যাগের ইতিহাসকে বিবেচনায় রেখেছেন, তবে এসব অভিমুখের রাজনৈতিক লক্ষ্য ও তাৎপর্যকে নতুনভাবে বর্তমান কালের নিরিখে যাচাই করেও দেখেছেন। লেখক ইতিহাসের আবরণে অতিকথন ও কিংবদন্তি নির্মাণের পথ প্রত্যাখ্যান করে উপনিবেশিত ভারতবর্ষের উত্তাল সময়ের রাজনৈতিক গতিবিধির প্রায় প্রতিটি ছোট-বড় পর্ব ও নেপথ্য প্রভাবককে বিশ্লেষণ সাপেক্ষে যথাসম্ভব নিরাসক্তভাবে তুলে এনেছেন।
"জাতীয়তাবাদ, সাম্প্রদায়িকতা ও জনগণের মুক্তি" গ্রন্থটি ‘প্রথম আলো বর্ষসেরা বই ১৪২১’-এ মননশীল শাখায় পুরস্কার পেয়েছে।
ইতিবাচক মানসিক ভঙ্গি
ইতিবাচক মানসিক ভঙ্গি একটি ধারণা যা সর্বপ্রথম প্রকাশ পায় Think and Grow Rich by Napoleon Hill এর বইয়ের মাধ্যমে, যার ইংরেজি প্রকাশকাল ১৯৩৭ সনে। যদিও বইটিতে সরাসরি শব্দাবলী প্রয়োগ করা হয়নি তবুও সাফল্য অর্জনের জন্য ইতিবাচক চিন্তা যে একটি অন্যতম গুরুত্বপূর্ণ সূত্র এবং ইহা গঠন করা অত্যাবশ্যক তা সম্বন্ধে ইঙ্গিত দেওয়া হয়েছে। পরবর্তী সময় নেপোলিয়ন হিল এবং ডব্লিও ক্লেমেন্ট স্টোন, আরও একটি বই রচনা করেন যাতে সরাসরি ইতিবাচক মানসিক ভঙ্গিকে সাফল্য অর্জনের জন্য মুখ্য উপাদান রূপে উল্লেখ করেন, ইহা চারিত্রিক গুণাবলীর একটি অতিরিক্ত অংশ যা একজনের চরিত্রকে দৃঢ় করে তোলে। ইতিবাচক মানসিক ভঙ্গি দ্বারা এমন কিছু শব্দ বোঝা হয় যেমন আস্থা, সততা, আশা, সাহস, প্রাথমিক আরম্ভ, প্রত্যাশা, সৌজন্যতা, ধৈর্য, কৌশল, দয়া এবং ভালো সাধারণ অণুভূতিগুলো।
সাফল্য সাময়িকীতে জনাব জস ইলিছ বলেছেন, “সাধারণ লোকজনের অসাধারণ জীবন যাপন।” ইহাকে তিনি ব্যাখ্যা করেছেন এভাবে যে সাধারণ লোকজনেরও সমস্যা থাকে, বাধা, দুঃখ, হতাশা, সম্পদের অভাব থাকে কিন্তু তারপরও তারা ইতিবাচক চিন্তা এবং সেই অণুযায়ী ইতিবাচক কাজ করে জীবনে সামনে এগিয়ে যায়। ইহাই জীবন। জীবনে সমস্যা থাকবেই কিন্তু সমস্যার কারণে, নেতিবাচক চিন্তা করে, ভয়ে ভীত হয়ে বসে থাকা যাবে না এগিয়ে যেতে হবে ইতিবাচক মানসিক ভঙ্গি সাথে নিয়ে।
পরবর্তী সময় ইতিবাচক চিন্তা নিয়ে জনাব নরম্যান ভিন্সেন্ট পেইলী একটি বই রচনা করেন - ইতিবাচক চিন্তার ক্ষমতা। বইয়ে তিনি উল্লেখ করেন, “সুখ অর্জনের পথ হচ্ছেঃ আপনার হৃদয়কে ঘৃণা থেকে দূরে রাখুন, আপনার মনকে উদ্বিগ্নতা থেকে দূরে রাখুন। সহজভাবে বাঁচুন, অল্প প্রত্যাশা করুন, বেশি প্রদান করুন। সূর্যরশ্মির আলোকিত কিরণ দেখুন, নিজেকে ভুলে যান, অন্যান্যদের কথা চিন্তা করুন। একটি সপ্তাহের জন্য ইহা চেষ্টা করে দেখুন এবং আপনি বিস্মিত হবেন।”
ইতিবাচক মানসিক ভঙ্গি হচ্ছে একটি দর্শন যা প্রতিটি অবস্থা, পরিস্থিতি বা ঘটনা থেকে আশাবাদী দিক চিন্তা করতে পরামর্শ দেয় এবং এই দিক নিয়ে সাফল্য অর্জনের পথে পরিচালিত হতে তাড়া দেয়। প্রতিটি বাধা, বিপত্তি বা ব্যর্থতা থেকে শিক্ষা নিয়ে এগিয়ে যাওয়ার জন্য, নিজের আকাঙ্ক্ষিত ফলাফল পাওয়ার জন্য অবিরত অধ্যবসায় চালিয়ে নেওয়ার প্রতি ইতিবাচক মানসিক ভঙ্গি অণুপ্রেরণা দিয়ে যায়। ইতিবাচক মানসিক ভঙ্গি গঠনের জন্য আশাবাদ এবং প্রত্যাশা অত্যন্ত জরুরী।
সর্বোচ্চ আয়ের বাংলা চলচ্চিত্র তালিকা
টলিউড বা কলকাতার টালিগঞ্জ থেকে বাংলা চলচ্চিত্র নির্মিত হয়। এই চলচ্চিত্র ইন্ডাস্ট্রিকে হলিউড নামেটির সাথে মিল রেখে ১৯৩২ সাল থেকে টলিউড বলা হয়। টলিউডে নির্মিত চলচ্চিত্র ভারতের অন্যান্য চলচ্চিত্র ইন্ডাস্ট্রির চলচ্চিত্রের বাজেট ও আয়ের থেকে কম। তবে টলিউডে নির্মিত অন্য ধারার চলচ্চিত্র বা "আর্ট ফিল্ম" খুবই উন্নত। এই কারণে টলিউডকে ভারতের আর্ট ফিল্মের রাজধানী বলা হয়।
বাংলা ভাষার বাংলা চলচ্চিত্র শিল্প পশ্চিমবঙ্গের রাজধানী শহর কলকাতার, টালিগঞ্জে অবস্থিত। ১৯৩২ সাল থেকে টালিগঞ্জ এবং হলিউড নাম দুটির সাথে মিল রেখে টলিউড বলা হয় পশ্চিমবঙ্গের বাংলা চলচ্চিত্র শিল্পকে।
হাইমেনোপটেরা
হাইমেনোপটেরা ইনসেক্টা শ্রেণির ৩য় বৃহত্তম পর্ব। হাইমোনোপটেরা পর্বের মোট ১৫০০০০ প্রজাতি সনাক্ত করা হয়েছে এবং এখনো সবগুলা সম্পর্কে তথ্য পাওয়া যায়নি। এদের স্ত্রী প্রাণিদের ওভিপজিটর বিশেষায়িত হয়ে হুল এ পরিনত হয়েছে যা বিষগ্রন্থি ধারন করে।
১) পুঞ্জাক্ষি বৃহদাকৃতির। 
২) পা লম্বা এবং টারসাস প্রধানত ৫ খন্ডকে বিভক্ত। 
৩) পশ্চাত ডানা সম্মুখ ডানা অপেক্ষা আকারে ছোট।
হাঙর নদী গ্রেনেড (চলচ্চিত্র)
হাঙর নদী গ্রেনেড ১৯৯৭ সালে মুক্তিপ্রাপ্ত বাংলাদেশের স্বাধীনতা যুদ্ধভিত্তিক বাংলাদেশী চলচ্চিত্র। সেলিনা হোসেন এর উপন্যাস "হাঙর নদী গ্রেনেড" অবলম্বনে নির্মিত এই ছবিটি পরিচালনা করেছেন বাংলাদেশের বিখ্যাত চলচ্চিত্রকার চাষী নজরুল ইসলাম। ছবিতে বিভিন্ন চরিত্রে অভিনয় করেছেন সুচরিতা, সোহেল রানা, অরুনা বিশ্বাস, অন্তরা, ইমরান, দোদুল ও আশিক প্রমুখ।
গ্রামের দুরন্ত কিশোরী বুড়ির অল্প বয়সে বিয়ে হয় তার থেকে দ্বিগুণ বয়স্ক গফুরের সাথে। গফুরের আগের ঘরের দুই সন্তান, সলিম আর কলিম। দুজনকেই বুড়ি ভালোবাসে। তাও সে তার নিজের সন্তান চায়। জন্ম হয় তার নিজের সন্তান রইসের। কিন্তু অনেক সাধনার সন্তান রইস হয় বাক-প্রতিবন্ধী। ইতিমধ্যে গফুর মারা যায়। বড় ছেলে সলিমের বিয়ে হয়। ঘরে আসে নতুন বউ রমিজা। শুরু হয় যুদ্ধ। সলিম চলে যায় যুদ্ধে। বাড়িতে রেখে যায় কলিমকে মায়ের দেখাশুনার জন্য। পাকিস্তানীদের দোসরদের কাছে এই খবর পেয়ে মেজর কলিমকে ধরে নিয়ে যায় এবং মুক্তিযোদ্ধাদের খবর দেওয়ার জন্য কলিমকে মারধোর করে। এক পর্যায়ে তারা কলিমকে তার মায়ের সামনে গুলি করে হত্যা করে।
যুদ্ধ আরও ভয়াবহরূপ ধারণ করে। রমিজার বাবা রমিজাকে নিয়ে যায়। গ্রামের রমজান আলীর দুই ছেলে যুদ্ধে গেছে যেনে ক্যাম্পে নিয়ে তাকে নির্যাতন করা হয়। এক রাতে অপারেশন চালিয়ে কোণঠাসা হয়ে দুই যোদ্ধা তার বুড়ির বাড়িতে আশ্রয় নেয়। তাদের পিছে ধাওয়া করে পাকিস্তানী বাহিনী তার বাড়িতে পৌঁছে। দেশপ্রেমের অগ্নিপরীক্ষায় একজন মা, মুক্তিযোদ্ধাদের বাঁচাতে তার নিজের আকাঙ্ক্ষিত সন্তানকে তুলে দেয় পাক বাহিনীর বন্দুকের নলের মুখে।বাংলাদেশের প্রখ্যাত নারী ঔপন্যাসিক সেলিনা হোসেন এর বিখ্যাত উপন্যাস "হাঙর নদী গ্রেনেড" অবলম্বনে ভারতীয় চলচ্চিত্র নির্মাতা সত্যজিৎ রায় একটি চলচ্চিত্র নির্মাণ করতে চেয়েছিলেন।১৯৭৫ সালের ১৩ আগস্ট সেলিনা হোসেনকে লেখা এক চিঠিতে তিনি এ উপন্যাসের প্রশংসা করেন এবং চলচ্চিত্রে রুপ দেওয়ার আশা পোষণ করেন। কিন্তু তৎকালীন বাংলাদেশের অভ্যন্তরীণ রাজনৈতিক অবস্থার কারণে চলচ্চিত্রটি নির্মাণ করা হয়নি। সত্যজিৎ রায় এর মৃত্যুর পরে বাংলাদেশী চলচ্চিত্রকার চাষী নজরুল ইসলাম ১৯৯৩ সালে এটি নির্মাণ করার সিদ্ধান্ত গ্রহণ করেন। নির্মাণ শেষে ১৯৯৭ সালে ছবিটি মুক্তি দেয়া হয়।
"হাঙর নদী গ্রেনেড" ছবির সঙ্গীত পরিচালনা করেছেন শেখ সাদী খান।
জাতীয় চলচ্চিত্র পুরস্কার
কান্ডালা-ভাটিন্ডা তেল পাইপলাইন
কান্ডালা-ভাটিণ্ডা তেল পাইপলাইন-এর নির্মাণকার্য ১৯৯৩ সালে শুরু হয়। ১৯৯৬ সালে এর উদ্ভোধন হয়। এটি ভারতের দীর্ঘতম পাইপলাইন। এর দৈর্ঘ্য ১৪৪৫ কিলোমিটার । এটি গুজরাট, রাজস্থান, হরিয়ানা এবং পাঞ্জাব রাজ্যের মধ্য দিয়ে গেছে। এটি উত্তর ভারতের অঞ্চল গুলিতে তেল সরবরাহ করে।
পর্শুকা
পর্শুকা বা পিঞ্জরাস্থি মানবদেহের এক প্রকার সরু,লম্বা, বাঁকা,অস্থি। মানবদেহে ১২ জোড়া পর্শুকা আছে।এগুলো হলো বুকের অস্থি।পর্শুকার পশ্চাৎপ্রান্তে ফ্যাসেটবাহী মস্তক(Capichulam-ক্যাপিচুলাম)।ক্রেস্টবাহী গ্রীবা,সহযোগীতল সহ টিউবার্কল এবং কোণ সৃষ্টি করে যা বাকানো দেহ দিয়ে গঠিত।মস্তক,গ্রীবা থোরাসিক কশেরুকার দেহের সাথে যুক্ত থাকে।টিউবার্কল দ্বারা একই কশেরুকার ট্রান্সভার্স প্রসেসের সঙ্গে যুক্ত থাকে। পর্শুকার সম্মুখ প্রান্ত তরুনাস্থিময়।প্রথম ৭ জোড়া পর্শুকা এদের তরুনাস্থি দিয়ে স্টার্নামের সাথে যুক্ত থাকে এগুলো আসল পর্শুকা। বাকী ৫ জোড়া নকল কারণ স্টার্নামের সাথে যুক্ত না। ৮ম,৯ম,১০ম পর্শুকা উপরিস্থিত পর্শুকার তরুণাস্থির সাথে যুক্ত হয়ে কোস্টাল আর্চ( costal arch) গঠন করে। ১১ ও ১২ নং পর্শুকা সামনে মাংসপেশীতে উন্মুক্ত থাকে। প্রথম পর্শুকাজোড়ার উপরিতলে পেশি সংযোজনের জন্য দুটি এবং সাবক্লাভিয়ান শিরা ও ধমনি ধারণের জন্য দুটি খাদ থাকে। উপরে নিচে দুই কোস্টাল তরুণাস্থির মধ্যবর্তী ফাঁকা স্থানকে ইন্টারকোস্টাল স্পেস বলে।
সংযোজন করেছেনঃআব্দুল লতিফ(City medical college, Gazipur)
মরিস অলম
মরিস জেমস কারিক অলম (; জন্ম: ২৩ মার্চ, ১৯০৬ - মৃত্যু: ৮ এপ্রিল, ১৯৯৬) মিডলসেক্সের নর্থউড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ১৯৩০ থেকে ১৯৩১ সালের মধ্যে ইংল্যান্ড ক্রিকেট দলের পক্ষে টেস্ট ক্রিকেটে অংশ নিয়েছিলেন তিনি। দলে তিনি মূলতঃ বোলার ছিলেন। ডানহাতে মিডিয়াম-ফাস্ট বোলিংয়ের পাশাপাশি ডানহাতে নীচেরসারিতে ব্যাটিং করতেন তিনি। কাউন্টি ক্রিকেটে সারে দলের প্রতিনিধিত্ব করেছেন মরিস অলম।
১৯২৮ থেকে ১৯৩৭ সময়কালে মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সদস্যরূপে ১৯২৯-৩০ মৌসুমে অস্ট্রেলিয়া ও নিউজিল্যান্ড এবং ১৯৩০-৩১ মৌসুমে দক্ষিণ আফ্রিকা গমন করেন।
১৯৭৬ সালে নিউজিল্যান্ডীয় পিটার পেথেরিক ও ১৯৯৪ সালে অস্ট্রেলীয় ড্যামিয়েন ফ্লেমিংয়ের পূর্বে তিনিই প্রথম টেস্ট ক্রিকেটের ইতিহাসে অভিষেকেই হ্যাট্রিক করেছিলেন। ১০ জানুয়ারি, ১৯৩০ তারিখে ক্রাইস্টচার্চের ল্যাঙ্কাস্টার পার্কে অনুষ্ঠিত টেস্টে তিনি টম লরি, কেন জেমস এবং টেড বেডককের উইকেট পেয়েছিলেন। ঐ টেস্টে প্রথম খেলোয়াড় হিসেবে প্রথম পাঁচ বলেই চার উইকেট দখল করেন তিনি। পরবর্তীকালে অবশ্য ওয়াসিম আকরাম এবং ক্রিস ওল্ড এ কৃতিত্বের দাবীদার হয়েছিলেন। প্রথম ইনিংসে তাঁর বোলিং পরিসংখ্যান ছিল ৫/৩৮।
দলীয় সঙ্গী মরিস টার্নবুলকে সাথে নিয়ে ১৯৩০ সালে ‘দ্য বুক অব টু মরিসেস’ ও ১৯৩১ সালে ‘দ্য টু মরিসেস এগেইন’ শিরোনামীয় গ্রন্থ রচনা করেছিলেন। পুস্তক দুইটিতে নিউজিল্যান্ড ও দক্ষিণ আফ্রিকা সফরকে ঘিরে তাঁদের অভিজ্ঞতা তুলে ধরেছেন। ১৯৭০ থেকে ১৯৭৭ সাল পর্যন্ত এক সময়ের প্রতিনিধিত্বকারী ক্লাব সারের সভাপতির দায়িত্ব পালন করেছেন তিনি। এছাড়াও, ১৯৬৯ থেকে ১৯৭০ মেয়াদে মেরিলেবোন ক্রিকেট ক্লাবের সভাপতির দায়িত্ব পালন করেছেন।
তাঁর সন্তান অ্যান্থনি অলম সারে দলের পক্ষে প্রথম-শ্রেণীর ক্রিকেট খেলেছেন ও ক্রিকেটে ৬ ফুট ১০ ইঞ্চি উচ্চতা নিয়ে অন্যতম লম্বাটে খেলোয়াড়ের মর্যাদা পেয়েছেন।
হেয়ার ক্লিপার
হেয়ার ক্লিপার হল সেসব বিশেষায়িত সরঞ্জাম যেগুলো মানব মস্তকের চুল কাটতে ব্যবহৃত হয়। এগুলো ঠিক কাচির নীতিতেই কাজ করে, কিন্তু কাচি এবং রেজর (ক্ষুর) থেকে স্বতন্ত্রভাবে আলাদা। একই রকম ভারী সরঞ্জাম ভেড়ার লোম কাটতে ব্যবহৃত হয়, তবে সেগুলোকে হ্যান্ডিপিস বা ভেড়ার লোম কাটার যন্ত্র বলা হয়।
ডিজাইনার স্টাবল
ডিজাইনার স্টাবল বা সাজানো খোঁচা দাড়ি (বাংলায় খোঁচা দাড়ি নামে পরিচিত) পুরুষের দাড়ির একটি স্বল্পবর্ধিত রূপ যা ১৯৮০ সালের জনপ্রিয় হেয়ারস্টাইলে পরিণত হয়। গায়ক জর্জ মাইকেল এবং অভিনেতা ডন জনসন এই স্টাইলটির পুনরাবির্ভাব ঘটান এবং তারপর আরও অনেকেই তাদের অনুকরণ করেন। বেশ কিছু প্রতিষ্ঠান ডিজাইনার স্টাবল বা খোঁচা দাড়ি রাখার জন্য বিয়ার্ড ট্রিমার নামক দাড়ি ছাঁটার যন্ত্র (হেয়ার ক্লিপার) তৈরি করে থাকে, যা "ফাইভ ও'ক্লক শ্যাডো" ("five o'clock shadow") বা "ভোর পাঁচটার ছায়া" নামে পরিচিত। ২০০০ সালের শুরুর দিকে ডেভিড বেকহ্যাম এবং জর্জ ক্লুনির দ্বারা জনপ্রিয় হওয়ার মাধ্যমে স্টাইলটি আবার মানুষের মাঝে ফিরে আসে।
সুখেন দাস
সুখেন দাস (; জুলাই ২৮, ১৯৩৮ - এপ্রিল ৪, ২০০৪) ভারতীয় বাংলা চলচ্চিত্রের একজন বিখ্যাত অভিনেতা এবং চলচ্চিত্র পরিচালক। সুখেন দাস ২০০৪ সালের ৪ এপ্রিলে কলকাতায় পরলোক গমন করেন।
পিয়া সেনগুপ্ত
পিয়া সেনগুপ্ত () ভারতীয় বাংলা চলচ্চিত্রের একজন অভিনেত্রী। চলচ্চিত্র পরিচালক অনুপ সেনগুপ্ত তার স্বামী এবং তার ছেলে বনি সেনগুপ্ত‎ ও একজন অভিনেতা।
শঙ্খচিল (চলচ্চিত্র)
শঙ্খচিল ভারতের জাতীয় চলচ্চিত্র পুরস্কারজয়ী নির্মাতা গৌতম ঘোষের সিনেমা। শঙ্খচিল ছবির মূল চরিত্রে অভিনয় করছেন পশ্চিমবঙ্গের অভিনেতা প্রসেনজিৎ চট্টোপাধ্যায় ও বাংলাদেশের কুসুম শিকদার। ১৯৪৭ সালের দেশভাগের প্রেক্ষাপটে গড়ে উঠেছে সিনেমাটির গল্প।
বাংলাদেশ-ভারত সীমান্তের এক জনপদের গল্প ‘শঙ্খচিল’। যেখানে এক ভূগোল শিক্ষক, তার স্ত্রী ও ছোট মেয়েকে কেন্দ্র করেই এগিয়ে যাবে ছবিটি। প্রকাশিত পোস্টারে দেখা যায়- অল্প গাছ-গাছালি ঘেরা একটি বনের ভেতর দিয়ে হাঁটছে এক যুবক। তার পরনে সাদা শার্টের সঙ্গে কালো প্যান্ট। যুবকের কাঁধে অজ্ঞান অবস্থায় রয়েছে একটি যুবতী। ১৯৪৭ সালের দেশভাগ এবং পরবর্তী সময়ে সীমান্তবর্তী এলাকার মানুষের সুখ-দুঃখের গল্প নিয়েই মূলত কাহিনী তৈরি হয়েছে এই চলচ্চিত্রের।শঙ্খচিল, দেশের দক্ষিণ দিকের সীমান্তবর্তী গ্রামের মানুষের গল্প। দেশভাগ আর মানুষের ওপর সে ভাগাভাগির ভোগান্তি নিয়ে গল্প ডালপালা মেলেছে। শুনে ভীষণ জটিল বিষয় মনে হবে। বিষয় জটিলই, তবে পরিচালক গৌতম ঘোষ জটিল গল্প সরল করে বলায় দক্ষ । লালনকে নিয়ে মনের মানুষ আর শূন্য অঙ্ক দেখে একই রকম অনুভব হয়েছিল।
ছবি নির্মাণে তাঁর বিষয় বেছে নেওয়া দেখেও অবাক হতে হয়। বিষয়ে বৈচিত্র্য থাকে। সে বৈচিত্র্যে সৃষ্টি হয় প্রথম মুগ্ধতা।
দেশভাগ, ধর্ম, হিন্দু-মুসলমান, সীমান্ত সবই দুধারি তলোয়ারের মতো। এ রকম বিষয় নিয়ে চলচ্চিত্র নির্মাণ শত রকমের ঝুঁকিতে পূর্ণ। দুটো দেশ, দুটো ধর্ম, আবেগ, অন্ত্যমিল, বিরোধ সবই উঠে এসেছে চলচ্চিত্রে। উঠে এসেছে মন্দ-ভালো অত্যন্ত সরল প্রবাহে। সে মন্দ-ভালোতে আনন্দ লাভ ও বেদনা বোধ হয়। পীড়িত করে কিন্তু মনে সামান্য আক্রান্তর অনুভব তৈরি করে না। ছবির শেষ পর্যন্ত এ অসাধারণত্ব অটুট থাকে। শঙ্খচিল, গৌতম ঘোষ—উভয়ই এত সব কারণেই বিশেষ।
পার্থ বড়ুয়া
পার্থ বড়ুয়া একজন জনপ্রিয় বাংলাদেশী সঙ্গীত শিল্পী। বাংলাদেশের অন্যতম পুরনো গানের দল সোলস এর সদস্য। এছাড়া তিনি অভিনেতা হিসেবে নাটক, সিনেমায় নিয়মিত অভিনয় করে যাচ্ছেন।
পার্থ চট্টগ্রামে জন্মগ্রহণ করেন এবং সেখানেই শৈশব ও শিক্ষাজীবন কাটে। তার মা ছিলেন একজন স্কুল শিক্ষক। খুব অল্প বয়সেই পার্থ সঙ্গীত চর্চা শুরু করেন। তিনি নাসিরাবাদ সরকারি উচ্চ বিদ্যালয় থেকে এস এস সি এবং চট্টগ্রাম বিশ্ববিদ্যালয় থেকে গ্রাজুয়েশন সম্পন্ন করেন। বিশ্ববিদ্যালয়ে অধ্যয়নরত অবস্থায় তিনি প্রত্যক্ষভাবে গ্রুপ থিয়েটারের সঙ্গে জড়িত ছিলেন।
আশির দশকে চট্টগ্রামে 'মেসেজ' নামে একটি গানের দলের সাথে যুক্ত ছিলেন। পরবর্তিতে তিনি 'সোলস' এর সাথে যুক্ত হন। গায়ক হিসেবে সোলসের সাথে তার ১ম গানের অ্যালবাম প্রকাশ পায় ১৯৮৯ সালে। অনেক নাটক, টেলিফিল্মের অভিনয়ের পাশাপাশি তিনি আয়নাবাজি চলচ্চিত্রে অভিনয় করেন।
আনাম আমিন
আনাম আমিন (; জন্ম: ১১ আগস্ট, ১৯৯২) পাকিস্তানের বিশিষ্ট প্রমিলা ক্রিকেটার। পাকিস্তান মহিলা ক্রিকেট দলের অন্যতম সদস্য তিনি। দলে তিনি মূলতঃ ধীরগতির বামহাতি অর্থোডক্স বোলার। পাশাপাশি ডানহাতে ব্যাটিংয়েও পারদর্শী তিনি। পাকিস্তান ক্রিকেট দলের পক্ষে একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করছেন তিনি। এছাড়াও, ঘরোয়া ক্রিকেটে লাহোর ক্রিকেট দলের পক্ষে খেলে থাকেন।
২০১৪ সালের এশিয়ান গেমসে দলের অন্যতম সদস্য ছিলেন। ৬ অক্টোবর, ২০১৪ তারিখে বাংলাদেশ সফরে কক্সবাজারে অণুষ্ঠিত খেলায় বাংলাদেশের বিপক্ষে তার ওডিআই অভিষেক ঘটে। ৬ অক্টোবর, ২০১৫ তারিখে একদিনের আন্তর্জাতিকে সেরা বোলিং পরিসংখ্যান গড়েন।
৮ মার্চ, ২০১৪ তারিখে স্বাগতিক বাংলাদেশের বিপক্ষে তার টি২০আই অভিষেক ঘটে। ১০ ফেব্রুয়ারি, ২০১৬ তারিখে পাকিস্তান ক্রিকেট বোর্ড কর্তৃক ভারতে অণুষ্ঠিত আইসিসি বিশ্ব টুয়েন্টি২০ প্রতিযোগিতার জন্য ঘোষিত দলে তাকেও অন্তর্ভুক্ত করা হয়। প্রথম দুই খেলায় তিনি ম্যান অব দ্য ম্যাচের পুরস্কার পান। তন্মধ্যে, ১৬ মার্চ চেন্নাইয়ে অণুষ্ঠিত খেলায় ৪/১৬ লাভ করলেও তার দল ওয়েস্ট ইন্ডিজের কাছে ৪ রানে নাটকীয়ভাবে হেরে যায়।